text:
Sòrgono/logudoresu
Articulu in logudoresu
Sòrgono est una bidda de sa Provìntzia de Nùgoro in su Mandrolisai, s'agatat a 700 metros subra su mare e jughet 1.761 bividores.
L'agatamus propriu in su centru geograficu de s'isula e podet essere cunsiderada sa bidda sa prus importante de su Mandrolisai. Difatis b'est s'ispidale, sa pretura, s'ufisciu de collocamentu, s'isetoria, e ateros servitzios de riferimentu pro tota sa leada coment'e sas iscolas:
s'iscola materna, s'iscola elementare, s'iscola media, Su liceo iscientifico frades Costa-Azara, S'istituto professionale superiore pro sa masseria, Sa sede gemmada de s’universidade de Casteddu “ facultade de informatica”.
Archeologia[modìfica | modìfica su còdighe de orìgine]
- Sos nuraghes : Nurake Biru 'e Concas,Nurake Calamaèra , Nurake Costa 'e Feùrra, Nurake Crastutòrro, Nurake Crebos, Nurake Crecos, Nurake Cungiau 'e su Crèccu, Nurake Funtana Frida, Nurake Funtana Morta, Nurake Ghenna 'e Pranu, Nurake Grùghe, Nurake Iscalas, Nurake Lò, Nurake Niu 'e Cròbu, Nurake Orrubiu, Nurake Pastoreddu, Nurake Prànu, Nurake Santu Giàccu, Nurake Santu Perdu, Nurake Su Angiu o Molimènta, Nurake Talalù, Nurake Talei, Nurake Tanca Sa Cresia, Nurake Terriscana.
- Tumbas de Zigantes : Cungiàu 'e Tòre, Funtana Morta, Ghènna 'e Prànu Pastoreddu ,Santu Perdu, Serrazzàrgiu, Su Ebregàrgiu, Talei , Trodolossài .
- Domus de janas: Pardu 'e Cresia, Perdonighèddu, Santu Loisu, Saùri .
- Menhir: Biru 'e Concas.
Zassos de 'idere[modìfica | modìfica su còdighe de orìgine]
Logu de mesania de sa Sardigna zassu Funtana de Meurra e foresta Massanì, cheja fora de bidda de San Mauro chin sos “muristenes”, cheja fora de bidda de santu Giagu, cheja fora de bidda Nostra Segnora de Itria, foresta S.Loisu e-i s'oasi naturalistica in sa leada de Bardacolo (logu ue si pesat su chervu sardu), foresta monte “Littu”, “Serra Longa”, funtana de “Perda 'e manza” .
Zassos culturales[modìfica | modìfica su còdighe de orìgine]
Museo de sa linna(in fase di allestimento), Istazione ferroviaria de sa linea Casteddu-Sorgono (architettura de ingegneria ferroviaria de sos urtimos 'e s'800 chi che colat in logos galanos e ispetaculares. Cantaru Pisanu de su 1600 in su 'ighinadu “Funtana Lei”. B'at, pius de totu in su 'ighinadu “Forreddu”, paritzos esempios di architetura domestica aragonesa ; Domo Carta 'e su 1600 propriedade Sias. Di istraordinaria bellesa sa cheja fora 'e bidda de S.Mauro chin su rosone de istile Pisanu pius mannu 'e tota s'Italia, e-i sos "Muristenes" impitados sas dies de sa festa pro espositzione de sas cosas fatas in su logu. Sa cheja 'e Santu Jagu, fata dae sos Romanos. La cheja de s'Itria chi dae un'altaria dae pius a mancu de 1000 metres permitit una panoramica istraordinaria.


c: text/html

text:
Is campidanesus de su Deximeputzu ndi cassant sa bìncida de su campionau in sa Lista B
Is de su Deximeputzu si funt fradibis, chistionu, a su mancu, po su chi pertocat nosu sorresus, poita is duas biddas funt atesu s'una de s'atra de feti una parighedda de chilometrus: chi ddoi arribbas passendi de is stradas asfaltadas nci ponis calincuna cosa cumenti a cuindixi-binti minudus ma chi fadeis cumenti seu costumai a fai deu, est a nai a passai, passilla passila, po is sartus e is rugas de sa campagna,e custi bolit nai puru incrutzai, nci podeis ponni calincuna cosa cumenti a un'orixedda, a pei, est craru. In custu periodu, de su restu, cussa concas a Deximeputzu, chi abarrat a ovest de a bidda cosa mia, de innoi si bidint is montis de Biddaxidru e de Monti Mannu, po si cumprendi est una de is passilladeddas prus togas chi mi capitat de fai in custu perìudu, cun su logu chi est prenu de froris, seus in mesu in mesu, est a nai, in prenu, a su beranu, de su restu, cun una biga manna meda de almutzus chi funt frorendi me is coras de is arrius e me in totu su sartu. Is almutzus, chi si podit tzerriai puru alvutu, o fintzas abrùciu, dipendit de sa fueddada de sa zona, est unu de is froris chi mi praxint de prus: is antigus, (mescamente is antigus grecus) pentànt ca is almutzus fessint is froris chi crescint me is campus de s'inferru, chi po issus no fiat su logu innoi ddoi est su demòniu o is tialus, cumenti podit essi po is catolicus-cristianus, ma fiat su logu innoi s'agatant is animas de is mortus. Duncas, scieus puru chi me in su logu innoi ddoi funt is animas de is mortus, si podit andai, mescamente, in duus modus: su primu est, pagu ma seguru, candu si morreus e lassaus custa vida, chi fadeus acapiaus a su corpus, una cosa, tra is atras cosas, chi tocat a totus. Chi eis sighiu e ligiu is articulus chi nd'apu pesau fintzas a oi ddu scieis cantu mi praxit is stròllichiminis, ainnantis de mi ponni a fueddai de bòcias e de resultaus de partidas, e duncas sigu a nc'aciungi puru custu: torrendi a is chistionis chi eus pigau candu nd'apu pesau is articulus in su periudu de PascaManna, nc'es de nai chi Gesù Cristu puru, mancai, a su mancu po is cristianus, s'iat su fillu de deus, est depiu morri in custu mundu a sa moda de totus is atrus; custa fiat una cosa chi si naràt sèmpiri sa bon'anima de su professori de filosofia antiga chi tenia a s'universidadi, in Casteddu (si tzerriàt Giancarlo Movia, mi praxit a pentzai chi potzat essi prexau chi ddu arremonu in unu articulu pesau de mei, mancai issu immoi s'agatat in cielu e mancai su giogu de sa bòcia no fessit de seguru una de is chistionis chi ddu afroddiànt de prus), pròpriu po crariri su fatu chi a totus tocat a buffai cussu binu marigosu meda, diaici ddu tzerriant a bortas. Fia narendi, ainnantis, chi a cantu parit, de su chi si ligit, nci funt a su mancu duus modus po si ndi andai me in su logu, in su mundu innoi ddoi funt is animas de is mortus: morrendusì (isperendi de no sunfriri tropu, o tropu prus de su tanti, est craru, poita is daboris iant a podi essi medas de scroxai, e est una cosa chi no auguru a nisciunus, est craru) o fadendusì unu viàgiu, ddu tzerriu diaici po immoi, una passillada, prus o mancu, mancai in cumpangia de calincunu chi fait sa parti de sa guida; a nai sa beridadi ddoi funt una biga manna meda de istorias apitzus de cussta chistioni: una de is prus famosas, a su mancu po nosu chi seus italianus (a ddu nai mellus: po nosu sardus chi eus studiau su chi s'ant donau de studiai is de su Guvernu Italianu) est cussa chi pertocat Dante, chi impari a Virgilio si ndi fiat andau a si fai una bella passilada in s'inferru, po ndi artziai apustis in su prugadòriu e duncas, a sa fini, in su Cielu puru. E duncas, a nosu si funt arribbadas is chistionis pesadas de Dante in cussa chi at tzerriau sa "Divina Cumèdia", cun is mortus chi chistionant e contant sa storia cosa insoru a Dante. Nareus puru chi Dante (impari a Virgilio, est craru) no funt is ùnicus duus chi si funt imbucaus in s'inferru, in su logu innoi ddoi funt is animas de is mortus; ddoi funt una biga de istorias chi funt prus o mancu agualis a custa. Iat a abarrai de cumprendi poita unu nd'iat a depi nci cabai in s'inferru ainnantis de essi motu, chi su viagiu, de su chi si cumprendit (a su mancu: de su chi si cumprendit de su chi podeus ligi), est tostau, fadiosu e a bortas prenu de daboris e de atzìchidus: unu ndi cabat, ndi imbucat in s'inferru mancai po chistionai con calincunu (cumenti at fatu Dante, po nd'arremonai unu), o po ndi scabulli calincunu (o calincuna) de sa morti, cumenti contat, po nd'arremonai un'antra, sa storia de Orfeo, chi fait de totu po ndi scabulli Euridice; sa istoria de is santus cristianus, e cun custu acabbu su contixeddu, contat chi puru Santu Antoni ndi fiat cabau a s'inferru po ndi furai su fogu e po ddu arregalai a is ominis, chi diaici si funt potzius callentai e coi sa cosa de papai e totu cantu.
Apu incumentzau a chistionai de totu custu arremonendi is abrùcius, poita is antigus contànt ca fiant is froris chi crescint me is campus de s'inferru, e candu passillu e ddus atobiu, bellus artus cantu uu cristianu, giai giai, mi beit in conca totu custa chistioni ma mescamente mi benit in conca un amigu miu caru e stimau, bon'anima sciadau in cielu de su duamilla e dexi, poita estus scritu una cantzoni impari chi si tzerriada, mancu a ddu fai aposta, "asfodeli", in italianu. E duncas diaici po is stròllichiminis de custa cida, circu de dda acabbai chentza si fai perdi atru tempus: poita dda eus acabbada a bobocai apitzus de is abrùcius e pruschetotu de Deximeputzu? Poita is abrùcius ddus atobiu candu arribbu, passilla passilla, in sa bidda chi est giai a su costau de Bidd'e Sorris, chi est sa bidda innoi bivu, e pruchetotu e mescamente, poita is de su Deximeputzu ant bintu su campionau de sa Segunda Sategoria, in sa Lista B, e custa est sa nova de importu po totus is amigus chi sighint su giassu de DiarioSportivo.
Duncas is piciocus sighius de mister Roberto Mennella ant acabbau sa stagioni a su primu postu e ant bintu su campionau sa dì chi ant giogau in domus de is fradibis (torra!) de sa Decimo 07 de Deximumannu (si narant fradibis, in su mundu de sa bòcia a su mancu, duas scuadras chi funt de sa pròpriu bidda o de duas biddas s'una a su costau de s'atra) cun su resultau de cuatru a tres pròpriu po is allenus, chi tra is atras cosas ant giogau giai totu sa partida cun feti dexi ominis in campu e ant donau una respusta crara e toga meda: cun cussus tres puntus allogaus sa dì, difatis, is biancus-brau ndi funt bobaus a calincuna cosa cumenti a catodixi puntus in prus de is de su Bindua, de is de sa Gioventù de Assemini e is de s'Atletico de Masainas. Is biancus-arrubius de sa Decimo 07 de Deximumannu, invecias, ndi arruint a -15 de su primu postu. Castiendi is numerus chi nd'ant pesau in s'interis de sa stagioni, is de su Deximeputzu ant fatu una cursa toga meda: cuindixi partidas bintas, tres funt stètias is partidas chi si funt serradas cun su resultau in paridadi e feti una sa pardida pèrdia, cussa contras a is de Is Urigus, cun is meris de domu chi fiant arrannescius a binci cun su resultau de cuatru a zeru, candu fiat su dexi de su mesi de Ladàmini. A nai sa beridadi, is cosas po is putzesus (cumenti ddus tzerriaus in bidda cosa mia) no fiant partidas pròpriu beni, chi fadeus su contu chi in sa primu bessida no fiant arrannescius a binci contras a is asseminesus de sa Gioventù Sportiva, cun sa partida chi si fiat serrada cun su resultau de duus a duus. Sa partida avatu, duncas, e ddu eus giai arremonau, est arribbada una bella bussinada (anzi, ddi naraus cuatru bussinadas!) de parti de is de Is Urigus. Su dexiaseti, sèmpiri in su mesi de Ladàmini, is piciocus sighius de mister Roberto Mennella ant bintu sa primu partida de su campionau nou, est a nai su de su duamilla e bintunu \ duamilla e binti duus, contras a is de su Bindua, cun su resultau de tres a unu, e da cussu momentu in poi ant atacau a curri e no si funt prus frimmaus. Su binticuatru de su mesi de Ladàmini is campidanesus de domu ant bintu cun su resultau de cincu a unu sa batalla contras a is de su Gonnesa, cun su resultau de cincu a unu. In Perdaxius invecias, a su campu comunali, is putzesus funt arrannescius a binci cun su resultau de tres a zeru. Atru tres gol ndi funt arribbaus sa cida avatu, po sa partida de importu mannu contras a is de s'Atletico de Masainas, candu fiat su seti de su mesi de Donniasàntu. Contras a is de s'Isuledda, invecias, cun sa batalla tra is duas scuadras chi si fiat giogada su catodixi, sèmpiri de su mesi de Donniasàntu, is biancus-brau si funt pigaus is tres puntus gràtzias a sa bìncida pesada cun su resultau de cuatru a duus. Su bintunu de su mesi de Donniasàntu, is de su Deximeputzu ant arriciu is de su Deximu 07 (chi po is ùrtimas partids funt stètius allenaus, est a nai sighiu, de unu piciocheddu giòvunu, ma giai bravu meda, chi est Roberto Rugiu, apustis chi sa sociedadi deximesa at sciusciau is cosas cun mister Lombardini), cun sa partida chi s'est serrada in paridadi, cun su resultau de unu a unu. In domu de is de s'Isula de Sant'Antiogu, invecias(a su campu comunali "Caduti di Nassirya"), is putzesus funt arranescius a binci sa partida cun su resultau de tres a unu, candu fiat su bintotu de su mesi de Donniasàntu. Is ùrtimas duas partida po sa lista de s'andada e duncas po su duamilla e bintunu si funt serradas cun otu gol in totu: ses ndi funt arribbaus in sa batalla contras a is fradibis de su Silìcua, is atrus duus funt ballius (est a nai: funt bastaus) po is tres puntus, boodditus in sa partida in domu de is meris de is de Sant'Anna Arresi, chi si fiat giogada a su Campu Comuali de sa bidda. Apustis de una pàusa prus longa de su chi mancai serbiàt (cun su mundu de sa bòcia de is diletantis firmus, torra, po crupa de su tialu de Covid), est a nai chi is giogus funt abarraus frimus fintzas a is ùrtimas diis de su mesi de Gennàrgiu, is scuadras ant sighiu a trabballai aintru de sa cida, ma a sa fini no podis sciri, est craru, cumenti ant andai is cosas. Pròpriupo po su chi eus arremonau fintzas a immoi, su cincu a unu bodditu, est a nai scavuau in facci, in domu de is de sa Gioventù Sportiva de Assèmini (cincu a unu su resultau) est unu de is prus togus e de importu prus mannu. Sa cida apustis, is de su Deximeputzu ant sighiu a curri forti: seti gol a is de Is Urigus, poi torra a su paregiu po 1 a 1 contras a is de su Bindua. Su trexi de su mesi de Fràrgiu, invecias, is de su Deximoputzu ant giogau in domu cosa insoru, a su Comunali San Giorgio, contras a is de su Perdaxius. Sa cida avatu funt cabaus in campo po giogai, su bintiseti de su mesi de Maju, contras a una de is scuadras chi funt stètias pesadas po circai de curri po sa bìncida finali: is de s'Atletico de Masainas. Is de su Deximeputzu ant torra bintu, cun su resultau de cuaru a zeru; sa cida avatu, duncas, nc'est stètia sa partida contras a is de s'Isuledda de Casteddu (po una de is batallas de importu prus mannu po sa lista e po su coru puru), cun unu bellu bentu fridu chi giai giai no at citiu nudda; po custu chi candu andu a castiai curri is piciocheddus avatu de unu palloni, mi benit totu de pentzai a is conditzionis de saludi (o po su trabballu, chi no est pròpriu una cosa chi si podit scaresci;) de is prus pagu fortunaus. Custas, duncas, funt is primus chistionis acapiadas a su tialu de is numerus: ddu scieis chi is numerus ballint giai nudda, ma a sa fini s'agiudant a cumprendi cumenti funt andadas diaderus is cosas: a sa de cincus giorronadas, sèmpiri po su chi pertocat sa lista de sa torrada is de su Deximeputzu ant scutu otu bussinadas in faci de is de su Perdaxius, po sa bìncida prus tunda de totu sa stagiòni. De su tres a cuatru pesau in domu de is deximesus de sa Decimo 07 de Deximu nd'eus giai arremonau ainnantis, cun sa partida chi at regalau meda ma meda ispantus. Sa cida avatu, is biancus-brau ant arriciu in domu cosa insoru is de s'Isola de Santu Antiogu, cun sa partida chi s'est serrada cun su resultau de cuatru a zeru. Apustis de essi contau totu custu, podeus andai a castiai cumenti si funt scabullius in atacu e in difesa: is gol fatus funt stètius prus de sessantotu; feti bintunu, invecias is gol chi nd'ant depiu boddiri. Podeus andai a castiai puru calli funt stètius, in sa truma pesada de su presidenti Mino Mocci, is giogadoris prus fortis. De seguru, in sa lista de is prus fortis ddoi est Manuel Usai, chi at solu at fatu calincuna cosa cumenti a binticuatru gol: s'atacanti nasciu su tres de su mesi de Cabudanni de su milli e noicentus otanta tres at fatu su primu gol in sa primu bessida, est a nai cussa contras a is asseminesus de sa Gioventù Sportiva; apustis nd'at fatu un antru a sa de tres giorronadas, contras a is de su Bindua. A sa de cuatru giorronadas Usai nd'at fatu calincuna cosa cumenti a tres a solu (in su cincu a unu finali); a sa de seti giorronadas nd'est arribbau un antru, a sa de noi giorronadas (contras a is de s'Isola de Santu Antiogu) e contras a is de su Silicua, Usai at fatu cuatru gol in totu (est a nai: duus in una partida e duus in sa partida de sa cida avatu); is cosas funt sighidas a andai beni meda po s'atacanti de sa scuadra de Mennella, cun sa torrada chi s'est oberta cun su gol pesau in sa batalla in domu, sèmpiri de is asseminesus; duus gol invecias ndi funt arribbaus in sa partida in domu contras a is de s'Is Urigus, chi est una de is bìncidas chi at fatu prus ispantus (e prus budrellu, si narat diaici) tra is scuadras aversarias, cun Mennella chi s'at contau, in sinteris de una ciaciarrada a su telefunu chi eus fatu pròpriu una pariga de diis chi iant bintu su campionau, chi cussa est stètia una de is partidas de importu prus mannu de totus, po su resultau chi funt arrannescius a ndi pesai e mescamente po su modu. Torrendi a is contus apitzus de Usai, chi est su giogadori chi at fatu mellus in atacu, est arribbau unu gol in domu de su Bindua, duus gol in sa batalla in domu de is de su Gonnesa, chi s'est serrada, de su restu, cun su resultau de duus a unu; duus gol ndi funt arribbaus in sa partida binta po otu a zeru contras a is de su Perdaxius, chi eus giai arremonau; duus gol puru in sa partida in domu cosa insoru contras a is allenus de s'Isuledda de Casteddu e tres gol ndi funt arribbaus sa dì de sa partida binta in domu de is decimesud de sa Decimo 07 de Deximumannu. Impari a Usai, is chi ant giogau mellus funt, de seguru, Davide Piscedda, unu piciocheddu nasciu su bintinoi de su mesi de Cabudanni de su duamilla e unu, chi at fatu calincuna cosa cumenti a doxi gol; noi funt stètius invecias is gol chi nd'at pesau Omar Mocci, unu giogadori de s'atacu nasciu in su mesi de Agustu, su noi a essi pretzisusde su milli e noicentus otantacuatru. Bella e toga meda sa stagioni puru de Christian Mocci, unu centrucampista chi at pesau otu gol. Beni meda puru po Antonello Melis, cun cuatru gol. Cuatru gol, invecias, ddus at fatu Mario Conti.
Attività realizzata col contributo della Regione Sardegna. IMPRENTAS 2021-2022. LR 22/2018 art. 22

robotstxt: allowed

filter: keep


text:
Populu sardu
Articulu in logudoresu
Sos Sardos (o is Sardus) sunt su populu chi bivet in Sardigna[1], ìsula de su Mediterraneu otzidentale e regione autònoma de s'Italia, narada in sardu "Regione Autònoma de Sardigna" e in italianu Regione Autonoma della Sardegna.
Orìgine[modìfica | modìfica su còdighe de orìgine]
Bae puru a bidere: Istoria de Sardinnia
Preistoria[modìfica | modìfica su còdighe de orìgine]
Sa Sardigna la aìant populada a fiottos, intra su Paleoliticu superiore, su Mesoliticu e su Neoliticu antigu, zente chi benìat dae sa penisula iberica e italiana. In sa fase mediana de su Neoliticu, ateras populatziones fint accudidas dae su trettu pirenaicu-proventzale, e a pustis dae isulas postas in Egeu, Creta e Tziclades; a sas primas si depet su megalitismu, a sas ateras sa cultura de Otieri, isparghida peri tottu s'isula[2]. In s'Eneoliticu fit cumparta sa cultura de Monte Claro e, a pustis, cussa de su conzu campaniforme, chi nde la aìant fatta intrare dae su trettu francu-ibericu e dae s'Europa tzentrale trumigheddas pitícas chi fint agabbadas a cumbìver cun sa zente de su logu[3][4]. A custa cultura si depent, imbetzes, tecnicas noas pro traballare cun su metaddu, ateros istiles tzeramicos e fintzas, cun tottu probabilidade, una limba indo-europea[5]. In sa prima fase de s'Edade de Brunzu, sa cultura de su conzu campaniforme fit a pare cun sos influssos chi benìant dae su trettu polanianu, mudende in sa cultura de Bunnànnaru.
Sa tziviltade nuraghesa fit cumparta in sa Edade Media de Brunzu. Tando, s'isula la populaìant paritzas populatziones tribales: sas prus importantes fint cussas de sos Balares, de sos Ilienses e de sos Cossos[6] (chi aìant dadu su nòmine a s'isula de Còssiga, ma no est a los cunfùnder cun sos Corsicanos modernos). Sos Sardos antigos, sigundu a tzertos istudiosos, si podent ponner a pare cun sa populatzione narada Shardana[7].
Non semus a connoschèntzia de cale limba (o limbas) si chistionaìat in Sardigna a cussos tempos. Podet esser chi sa limba nuraghesa tenìat assimìzos cun su bascu, oppuru cun s'etruscu. Ateros istudios credent, imbetzes, chi in Sardigna bi aìat prus sistemas limbisticos, sìat preindoeuropeos sìat indoeuropeos.
Istòria antiga[modìfica | modìfica su còdighe de orìgine]
In su segulu de X a.C., sos fenitzios aìant fundadu colunias e portos in sa costera meridionale e otzidentale, comente Karalis, Bithia, Sulki e Tharros. Su cabu de giossu lu aìant conchistadu sos de Cartàghine in su segulu de VI a.C. e, a pustis, sos Romanos antigos in cussu de III a.C., cun s'agabbu de sa prima gherra punica. Est de custa manera chi sos romanos aìant latinitzadu meda sa Sardigna e sos sardos, francu a sos muntagninos chi, vivende ind unu trettu nadu pro menispretziu Barbaria, pro tempus longu dìant a mantènner sos usos antigos. No est de badas chi su sardu modernu, difattis, si tenet in cunsideru comente una de sas limbas romanzas prus cunservadoras[8][9][10].
S'istudiosu de geografia magrebinu Muhammad al-Idrisi, descriende in su segulu de Doighi s'isula de Sardigna, narat chi  >.[11][12]
Edade Media[modìfica | modìfica su còdighe de orìgine]
A pustis chi s'Imperju Romanu de Otzidente fit ruttu, sa Sardigna si la aìant pigada unu in fattu 'e s'ateru Vandalos, Bizantinos, Ostrogotos[13] e torra Bizantinos.
In s'Edade Media, s'isula aìat connoschidu unu periodu in ue si podìat gubernare issa etottu cun sas ancas suas in battor regnos indipendentes, sos Judicados; francu su Logu de Arbarée, dìant a falare in sutta de influentzia istranza, pisana e genovesa, in prus de calicuna familia importante de in ie, comente a sos de Doria e Della Gherardesca. Sos de Doria aìant fundadu sas tzittades de s'Alighera e de Castelgenovese (Casteddu Sardu), mentres sos pisanos aìant fraigadu su fentomadu Castel di Castro (como nadu, in manera incurtziada, Casteddu); in s'impestantu, Ugolino della Gherardesca aìat fattu naschire sa tzittade de Villa di Chiesa (Iglesias), logu de minera chi fit bennidu a comunu de tipu italianu impare a Tàtari e Castel di Castro.
A pustis chi sos Aragonesos si aìant pigadu sa terra sarda de propriedade pisana, intra su 1323 e su 1326, e chi su Judicadu de Arbaree aìat fattu gherra de resistentzia a issos intra su 1353 e su 1420, sa Corona Aragonesa aìat conchistadu tottu sa Sardigna; su Regnu de Sardigna aragonesu aìat populadu tzittades comente Castel di Castro e s'Alighera cun zente istranza, mescamente de erentzia cadelana[14][15]. Unu limbazu cadelanu est in impreu como etottu in s'Alighera.
Edade moderna e contemporanea[modìfica | modìfica su còdighe de orìgine]
In sos segulos de XVI e de XVII, sas printzipales tzittades sardas de Casteddu (cabu de logu), s'Alighera e Tàtari fint bene intradas in sos traffigos cummertziales de cussos tempos, comente ammustrat su fattu chi sos tzittadinos non cumprendìant petzi sardos de su logu, ma fintzas atera zente accudida dae sa penisula iberica, dae sa Liguria, Frantza e, subratottu, Còssiga[16][17][18]: mescamente in Tàtari e peri tottu su sartu chi bi andat dae s'Anglona a sa Gallura, s'elementu corsicanu (comomai toscanitzadu pro more de su domìniu pisanu) est, a cumintzare dae su segulu de XV, adderettura cussu de majorìa[18]. Custu fenomenu corsicanu de disterru in s'isula sorre de Sardigna, dae ue fit naschidu su limbazu tataresu e galluresu[18], dìat a sighire fintzas a su segulu de XVIII, e agabbare de su tottu in cussu de XIX.
Su poderìu ispagnolu in Sardigna fit agabbadu in su 1713 cando, cun su trattadu de Utrecht, su Regnu de Sardigna aragonesu passaìat a sos Asburgo de Austria; in su 1718, a pustis chi sos ispagnolos aìant chircadu de badas de torrare a si pigare s'isula, cun su trattadu de Londra aìant lassadu sa Sardigna a sos de Savoia, chi in custa manera tenìant su titulu de "Re de Sardigna". In custu periodu, unu fiottu de zente ligurina chi benìat dae s'isuledda de Tabarka accudìat in cussas sardas de Santu Pedru e Santu Antiogu, portende su limbazu issoro, nadu tabarchinu. In su segulu de XIX, su Regnu de Sardigna piemontesu aìat fattu gherras cun sa punna de si pigare sa penisula italiana e sa Sitzilia, ponèndelas in sos istados de Terramanna; cun s'agabbu de su gai nadu risorgimentu italianu, in su 1861, sos Savoia aìant postu su nòmine de "Regnu de Itàlia" in logu de cussu de Sardigna, chi oramai bi intraìat pagu.
Dae su 1850 in susu, cun s'annoamentu de sas mineras sardas, trumigheddas de traballadadores chi benìant dae sa Stiria (Austria) e minadores de Friburgu (Germania) aìant pigadu domo pro unu tzertu tempus in s'Iglesiente, subratottu in sos trettos de Montevecchio (parte de Genna Serapis), Guspini e Ingurtosu. Mancàri chi calicunu tedescu aìat influentziadu s'istile architettonicu e nòmine de logu[19], fint sos italianos a lu fagher de prus in assolutu; medas minadores benìant dae Lombardia, Piemonte, Toscana e Romagna[20][21]. Sigundu a unu tzensimentu chi aìat fattu s'inzeniere Leon Gouin, in sas mineras de sa Sardigna sud-otzidentale fint traballende belle 10.000 persones, e unu 'e tres de custas fint accudidos continentales[22]; sa prus parte de custos italianos aìat pigadu domo in Iglesias e fratziones a curtzu, in parte pro semper.
A s'agabbu de su segulu de XIX, piscadores benènde dae Sitzìlia, Torre del Greco (Campania) e Ponza (Latziu) si nche andaìant in sos trettos de sa Sardigna orientale chi fint a curtzu de mare, subratottu in sas biddas de Arbatax/Tòrtuele, Thiniscole e s'isula de sa Madalena.
In su segulu de XX, su regìmene fascista aìat incorazadu a sos continentales a populare in massa sa Sardigna; de gai, zente chi benìat dae tottus sas regiones italianas (subratottu Venetu, Marche, Abrutzu e Sitzìlia) aìat pigadu domo colònica in Sardigna pro mondare parìtzos sartos e a bi istare, mescamente cussos appenas fundados de Arborea (tando Mussolinia di Sardegna), Fertilia e Carbònia.
In su segundu pùstigherra, una comunidade manna de istrianos italianos si nche aìat fuidu in Fertilia e peri sa Nurra; como unos settanta annos, galu como sos betzos faeddant in istriota, venetu e friulanu in Fertilia, Tanca Marchesa e Arborea[23]. In su mentres, calicuna familia italo-tunisina populaìat sa bidda de Castiadas, a est de Casteddu[24]. Semper a cumintzare dae s'agabbu de sa segunda gherra mundiale, cun su miraculu economicu italianu sutzedit unu fenomenu istoricu in ue sa zente sarda si movet dae bidda a sas tzittades de Casteddu, Tatari-s'Alighera-Portu Turre e Terranoa, chi oe in die collint parte manna de sa populatzione sarda.
Demografia[modìfica | modìfica su còdighe de orìgine]
A libellu italianu sa Sardigna, cund una densidade chi est de unos 68 abitadores/km², est a su de tres de s'urtimu postu pro populamentu. Mancari chi s'isula sìat accanta de mare, sa populatzione sua at pigadu un'àndala chi est a diversu, si la ponimus a paragone cun ateros populos, o fintzas ateras regiones italianas chi viven a costazu de mare. Difattis, cunforma sa tendentzia generale, sos sardos fint istados subratottu in su tzentru de s'isula e non péri sa costera. Custu si depet a medas cajones: istoricas, comente sas imbasiones istranzas (fentomadu su ditzu "furat chie benit dae su mare") e sas iscurreras saraghìnas chi irrobaìant sa costera faghendela periculosa meda; geograficas, bidu chi sa terra fit bona sìat a la pònner a curtibu sìat a bi pàscher berbeghes e crabas; ambientales, sicomente sos pianos, prima chi los aìant mondados in su segulu de XX, fint tottu padules e istannios in ue si podìat buscare petzi sa malàera. Oe in die, sa situatzione est belle a sa revescia, fintzas pro more de su turismu isvilupadu accanta de mare: sos tzentros prus mannos de Sardigna sunt tottus peri su mare, e su restu de s'isula tenet zente isperdida in biddas de pagu zente.
Sa Sardigna est sa regione italiana cun su tassu prus bassu de fertilidade (1,07 fizos a femina)[25] e est a s'urtimu postu pro numeru de nàschidas[26]; custa pìnniga la annùddant in parte sos medas accudìdos, chi benint subratottu dae su continente italianu, ma fintzas dae s'Europa orientale (mescamente sa Romania), dae s'Africa e dae sa Tzina.
In su 2013, su numeru de furisteris (chene pigare in cunsideru sos continentales) chi est in Sardigna contat 42.159 persones, faghende su 2,5% de sa populatzione[27].
Ispera de bida[modìfica | modìfica su còdighe de orìgine]
S'ispera de bida mediana est de unos 81,9 annos (84,9 pro sas feminas[28] e 78,9 pro sos omines[28]).
Sa Sardigna est su primu "logu biaìttu" (blue zone), est a nàrrer unu logu in su mundu in ue si tendet a campare prus a longu[29]. Sos sardos tenent, impare a sos ryukyuanos de Okinawa (Giappone)[30], su numeru prus artu in su mundu de zente chi brincat sos chentu annos (22 cada 100.000 abitadores). Custu sutzedit pro motivu geneticu[31], ma fintzas sa manera de bida e s'istruttura sotziale faghent sa parte insoro[32][33].
Disterru[modìfica | modìfica su còdighe de orìgine]
Sa prus parte de sardos istat in Sardigna, ma in medas si nche sunt andados in foras: si pensat chi, intra su 1955 e su 1971, unos 308.000 sardos sìant disterrados in continente italianu[34]; paritzos sardos sunt in Piemonte, Liguria, Lombardia, Toscana e Latziu. Sos sardos e fizos issoro sunt in medas fintzas in Germania, Bèlgiu, Isvìtzera. In sas Americas, belle tottu sos sardos si nche fint andados a s'ala de giossu, subratottu in Argentina (intra su 1900 e su 1913, unos 12.000 sardos vivìant in Buenos Aires e chìrrios a curtzu[35]) e in Uruguay (in su 1870, unos 12.500 sardos istaìant in Montevideo). Comunidades sardas vivent isparghidas fintzas in Brasile (mescamente in sas tzittades de Belo Horizonte, Rio de Janeiro e São Paulo[36]), in UK e in Australia.
Sa regione sarda tenet contu de sos tzirculos sardos, chi rappresentant sas comunidades sardas in disterru: bi nde at agattadu unos 145 in penisula italiana e in aterue[37].
Limba[modìfica | modìfica su còdighe de orìgine]
Bae puru a bidere: sardu, italianu, corso-sardu (galluresu e tàtaresu), s'aligheresu, tabarchinu.
Impare a s'italianu, chi sos Savoia nche aìant fattu intrare in Sardigna pro sa prima borta in su 1760[38][39], sos sardos faeddant su sardu[1], limba nou-latina reconnoschida comente ufitziale in su 1997. Custu si depet a medas peleas chi bolìant punnare a su bilinguismu. Bi at peri ateras limbas chi sardas, linguisticamente faeddende, non sunt e si poden pensare comente minorìas in intro cussa chi est giai una minorìa in Italia: custas sunt naschidas cando zente a su cumintzu non sarda aìat pigadu domo in logu e bi est abarrada pro segulos[40]. Tando bi est su tataresu, limbazu pisanu cun medas faeddos sardos, e su galluresu, chi calicunu credet limbazu autònomu, o (cosa chi pensant su prus de sos istudiosos) unu limbazu corsicanu chi assimizat meda a cussu de sa bidda de Sartene; in prus, si depent tenner in contu isulas linguisticas a banda, che su s'aligaresu, una variedade de su cadelanu orientale. Atera zente, chi fit accudida in Sardigna a tempus de su fascismu dae continente, faeddat fintzas su venetu in biddas comente Fertilia, Maristella e Arborea.
Sigundu un'istudiu de sa regione, su sardu lu diant a connoschere unas 1.495.000 persones e faeddare unas 1.000.000, a fronte de unu 3% ebbìa chi naraiat de non lu connoschere e de non lu cumprender. Peròe, sicomente ant traballadu meda pro nche ispèrder sa limba a cumintzare dae s'iscola[41], su numeru de zente chi lu impreat dontzi die est meda prus bassu, e petzi su 13% de pitzinnos at imparadu sa limba dae sos mannos[42]. Pro custu bi at s'arriscu cuncretu meda chi, si non si ponet remèdiu, su sardu sì nche diat a poder mòrrer in pagu tempus: s'UNESCO ponet logudoresu e campidanesu, sas duas cambas de sa limba sarda, intra cussas in perigulu seriu de si nche mòrrere (definitely endangered)[43].
Religione[modìfica | modìfica su còdighe de orìgine]
Sa prus parte de sardos est catòlica, ma custu non che bogat su fattu chi bi sunt fintzas ateos e agnosticos, o ateras religiones puru, mancari chi siant in minorìa. Nostra Segnora de Bonaria est sa Santa Patrona de Sardigna.
Particularidades geneticas[modìfica | modìfica su còdighe de orìgine]
Sos sardos, mancàri faghende parte de su pool geneticu europeu, sunt diferentes dae sos ateros europeos pro more de fenomenos particulares chi si podent castiare a su sòlitu in populatziones isuladas, comente s'effettu de su fundadore e s'istesiadura genetica. Sos datos parent narende chi sos Sardos modernos tenzant s'erentzia de sos primos populadores de s'Edade 'e sa Pedra[31], cund in prus calicuna azunghidura in sa prima Edade de sos Metaddos; pagu est, imbetzes, a libellu geneticu su contributu de sos populos colonitzadores[44].
Paragones fattos de pag'ora intra su genoma de sos Sardos e cussu de zente chi aìat vividu, intra su Neoliticu e su primu Calcoliticu, in su trettu alpinu (comente Oetzi), tedescu, isvedesu e ungheresu ant ammustradu assimìzos notàbiles intra sas duas populatziones, mentres si podent bider diferentzias intra sos campiones preistoricos e sos matessi abitadores de cussos trettos geograficos[45]. Dae custu si podet dedùgher chi, mentres s'Europa de tzentru e de susu ant tennidu mudamentos demograficos mannos pro more de movimentos post-neoliticos, benènde dae sa periferia orientale de Europa (isteppas pontico-caspicas), s'Europa de giossu e subratottu sa Sardigna no nde ant bidu gai medas; sos Sardos e sos Bascos dìant a esser sas populatziones chi ant mantènnidu menzus s'eredade neolitica de s'Europa otzidentale[45].
De notare est su fattu chi sos Sardos non sìant, a dontzi manera, unu populu tottu uguale dae su puntu de bista geneticu: istudios nche ant, difattis, bogadu a pizu diferentzias pitticas intra sas paritzas biddas de s'isula[46]; in meritu a custu, una regione muntagnina comente s'Ozzastra est prus attesu dae su restu de Europa chi nono sos pianos e trettos accanta de mare[47].
Libros[modìfica | modìfica su còdighe de orìgine]
- Amiram Gonen (1996). Diccionario de los pueblos del mundo. Anaya&Mario Muchnik.
- Casula, Francesco Cesare (1994). La Storia di Sardegna. Sassari: Carlo Delfino Editore.
- Brigaglia, Manlio; Giuseppina Fois; Laura Galoppini; Attilio Mastino; Antonello Mattone; Guido Melis; Piero Sanna; Giuseppe Tanda (1995). Storia della Sardegna. Sassari: Soter Editore.
- Ugas, Giovanni (2006). L'Alba dei Nuraghi. Cagliari: Fabula Editore.
- Onnis, Omar (2015). La Sardegna e i sardi nel tempo. Arkadia Editore.
Referèntzias[modìfica | modìfica su còdighe de orìgine]
- ↑ 1.0 1.1 Sardinians - World Directory of Minorities
- ↑ Giovanni Lilliu: Prima dei nuraghi in La società in Sardegna nei secoli, pag. 9
- ↑ Fulvia Lo Schiavo -L'Italia preromana. Sardegna (2004)
- ↑ Manlio Brigaglia - Storia della Sardegna , pg. 48-49-50
- ↑ Giovanni Ugas - L'alba dei Nuraghi , pg.22-23-24
- ↑ Giovanni Ugas - L'alba dei Nuraghi, p. 241
- ↑ SardiniaPoint.it - Interview with Giovanni Ugas, archaeologist and professor of the University of Cagliari
- ↑ Contini & Tuttle, 1982: 171; Blasco Ferrer, 1989: 14
- ↑ Story of Language, Mario Pei, 1949
- ↑ Romance Languages: A Historical Introduction, Cambridge University Press
- ↑ Iscritu originale:وأهل جزيرة سردینیة في الأصل روم أفارقة متبربرون ومتوحشون من أجناس الروم وهم أهل نجدة وحزم لا يفارقون السلاح.
- ↑ Contu Giuseppe, Sardinia in Arabic sources, Annali della Facoltà di Lingue e Letterature Straniere dell'Università di Sassari, Vol. 3 (2003 pubbl. 2005), p. 287-297. ISSN 1828-5384. , http://eprints.uniss.it/1055/ Archiviadu s'11 santugaine 2017 in s'Internet Archive.
- ↑ Francesco Cesare Casula - La Storia di Sardegna, pg.141
- ↑ Manlio Brigaglia - Storia della Sardegna , pg.158
- ↑ Minority Rights Group International - Sardinians
- ↑ Stranieri nella Cagliari del XVI e XVII secolo dae “Los Otros: genti, culture e religioni diverse nella Sardegna spagnola”, Csteddu, 23 de abrile de su 2004.
- ↑ Antonio Budruni, Da vila a ciutat: aspetti di vita sociale in Alghero, nei secoli XVI e XVII
- ↑ 18.0 18.1 18.2 Carlo Maxia, Studi Sardo-Corsi, Dialettologia e storia della lingua fra le due isole
- ↑ Stefano Musso, Tra fabbrica e società: mondi operai nell'Italia del Novecento, Volume 33, p.314
- ↑ Stefano Musso, Tra fabbrica e società: mondi operai nell'Italia del Novecento, Volume 33, p.316
- ↑ (IT) Quando i bergamaschi occuparono le case, in notedarchivio.myblog.it. URL consultadu su 2 abrile 2015 (archiviadu dae s'url originale su 12 santandria 2012).
- ↑ (IT) Il progresso sociale della Sardegna e lo sfruttamento industriale delle miniere - Sardegnaminiere.it, in sardegnaminiere.it. URL consultadu su 2 abrile 2015 (archiviadu dae s'url originale su 4 abrile 2015).
- ↑ Veneti nel Mondo (Venetians in the World) - Anno III - numero 1 - Gennaio 1999
- ↑ E al ritorno conquistarono le terre abbandonate - La Nuova Sardegna
- ↑ ISTAT Numero medio di figli per donna per regione 2002-2005
- ↑ ISTAT Tassi generici di natalità, mortalità e nuzialità per regione 2002-2005
- ↑ - La popolazione straniera residente in Italia al 31º dicembre 2013
- ↑ 28.0 28.1 ISTAT [1]
- ↑ Sardinia, Italy - Blue Zones
- ↑ Okinawa Exploration Backgrounds - Blue Zones
- ↑ 31.0 31.1 Francesco Cucca: “Caratteri immutati da diecimila anni, ecco perché la Sardegna è speciale” (di Elena Dusi) - Sardegna Soprattutto
- ↑ Sardinia Exploration Backgrounds - Blue Zones
- ↑ Susan Pinker: why face-to-face contact matters in our digital age - The Guardian
- ↑ Giuseppe Sanna - L'emigrazione della Sardegna
- ↑ L'emigrazione sarda tra la fine dell' 800 e i primi del 900
- ↑ Il messagero sardo - Una piccola ma attiva colonia di sardi vive nello stato di Bahia
- ↑ Circoli sardi - Sardegnamigranti
- ↑ Roberto Bolognesi, The phonology of Campidanian Sardinian : a unitary account of a self-organizing structure, The Hague : Holland Academic Graphics
- ↑ Amos Cardia, S'italianu in Sardìnnia, Iskra
- ↑ Language Maintenance and Shift in Sardinia: A Case Study of Sardinian and Italian in Cagliari, Maria Antonietta Marongiu, pag.127
- ↑ Lavinio, 1975, 2003
- ↑ La Nuova Sardegna, 04/11/10, Per salvare i segni dell'identità - di Paolo Coretti
- ↑ UNESCO Interactive Atlas of the World’s Languages in Danger
- ↑ Franco Germanà, L'uomo in Sardegna dal paleolitico all'età nuragica p.202-206
- ↑ 45.0 45.1 Genome flux and stasis in a five millennium transect of European prehistory
- ↑ High Differentiation among Eight Villages in a Secluded Area of Sardinia Revealed by Genome-Wide High Density SNPs Analysis
- ↑ Genome-wide scan with nearly 700 000 SNPs in two Sardinian sub-populations suggests some regions as candidate targets for positive selection


text:
Atòbiu de is operadoris de sa Provìntzia de Casteddu
Sa Provìntzia de Casteddu at apariciau un’atòbiu de totu is operadoris de sa lìngua sarda de sa Provìntzia etotu, giòbia chi benit in sa sala de su parcu de Monti Craru a is 4 de a merii. Ddoi at a essi Gratzianu Milia su presidenti de sa Provìntzia, Oresti Pili su cordinadori de su portalitu de sa lìngua sarda, Francu […]
Artìculu de Amos Cardia in “Province Sarde”
Il sardo lingua ufficiale di Amos Cardia Tratto dal numero di marzo 2010 di Province Sarde – Rivista dell’Unione Province Sarde. La rivista si trova in distribuzione gratuita presso tutte le sedi provinciali della Sardegna. La lingua sarda entra in Consiglio Provinciale. Non più per qualche colorita protesta di un esponente di un partito minoritario, ma attraverso una delibera votata […]
Sa segundu dii de su de XXIX Prèmius Literàrius “Giusepi Dessì” intitulada a sa memòria de Sarbador Àngiulu Spano
Mèrcuris su 17 de cabudanni Biddaxidru at bòfiu intitulai sa segundu dii de su de XXIX Prèmius Literàrius “Giusepi Dessì” a sa memòria de Sarbador Àngiulu Spano, un’àteru òmini chi, comenti a Giusepi Dessì, at donau onori a sa bidda de su Campidanu de Mesu. A is 6 de a merii a s’Auditorium de Santa Bàrbara nd’ant fueddau in d’un’atòbiu mannu […]
Arrègulas po ortografia, fonètica, morfologia e fueddàriu de sa Norma Capidanesa de sa Lìngua Sarda
Comitau Scientificu po sa Norma Capidanesa de su Sardu Standard Patrocinau de sa Provincia de Casteddu ALFA Editrice (2009) 183 p. – 12,00 € INTRODUTZIONI Sa lìngua sarda, che a medas lìnguas de is natzionis sena de stadu (connotas puru comenti minorias linguìsticas), no at fatu ancora totu su tretu stòricu suu e duncas si-ndi depit ancora scabulli […]
Su Vangelu de Giuanni in sardu
Sàbudu su 24 de abrili in su Palàtziu de s’Urrei in Casteddu, a is 10 de a mangianu, ant a presentai su Vangelu de Giuanni, tradùsiu de Pedru Cruccas. Ant a fueddai: Gratzianu Milia, Sarbadori Loi, Oresti Pili e Cristina Arcidiacono. Etori Sanna, M. Bonària Lai e Giusepi Dori ant a ligi su contu de sa Samaritana. Custu traballu est […]
Nasce il Comitato Bilinguismu Democràticu: “Basta divisioni sulla lingua sarda, un anno di tempo e troviamo una sintesi” (Artìculu de Vito Biolchini)
Pigau de su blog de Vito Biolchini: Nasce il Comitato Bilinguismu Democràticu: “Basta divisioni sulla lingua sarda, un anno di tempo e troviamo una sintesi” Alexandra Porcu, Pedru Perra e Oreste Pili presentano Bilinguismu Democràticu. Photo Olliera E adesso si scateneranno nuove polemiche o il clima si rasserenerà? Il mondo che crede nel bilinguismo deporrà le armi per cercare una sintesi […]


text:
Disastru nucleare de Fukushima Dai-ichi
Su Disastru nucleare de Fukushima Dai-ichi est un'intzidente nucleare acontèssidu in sa tzentrale nucleare de Fukushima Dai-ichi, in Ōkuma, prefetura de Fukushima, Giapone, causadu printzipalmente de su terremotu de Tōhoku su 11 de martzu 2011.[1] Luegus a pustis, is reatores ativos ant paradu automaticamente is reatziones de fissione sustentadas. Nointames, su tsunami prodùidu dae su terremotu at distrùidu is generadores de emergèntzia chi diant àere dèpidu frunire energia pro cuntrollare e fàghere funtzionare is pompas netzessàrias pro s'iscidradura de is reatores. S'iscidradura insufitziente at batidu a tres crisis nucleares, esplosiones de àera e idrògenu e s'emissione de materiale radioativu in is Unidades 1, 2 e 3 su 15 de martzu. Sa pèrdida de isfridamentu at dadu pessamentos fintzas pro su combustìbile esauridu dae pagu carrigadu dae su reatore 4, chi est crèschidu de temperadura su 15 de martzu a càusa de su calore de decadessimentu de is barras matessis, ma chi non s'est reduidu cun s'espositzione a s'àera.[2]
Su 5 de trìulas 2012, su National Diet of Japan Fukushima Nuclear Accident Independent Investigation Commission (NAIIC) at proadu ca is càusas de s'intzidente fiant previsìbiles e ca s'operadore de s'imprantu, sa Tokyo Electric Power Company (TEPCO), no aiat pòdidu satisfàghere is recuisitos de seguresa de base comente a sa valutatzione de su riscu, sa preparatzione pro cuntènnere is dannos collaterales e s'isvilupu de pranos de evacuatzione.
Su disastru de Fukushima, cun totu chi unu solu mortu siat istadu atribuidu a is radiatziones prodùidas, est istadu s'intzidente nucleare prus grae dae su de Černobyl' de su 26 de abrile 1986 e su segundu disastru a chi siat istada assignada sa classificatzione INES de livellu 7.[3] In su mese de cabudanni 2018, una morte pro càncaru est istada ogetu de un'acòrdiu finantziàriu pro sa famìlia de un'ex operaju de sa tzentrale.[4][5] Su United Nations Scientific Committee on the Effects of Atomic Radiation[6] e sa World Health Organization ant referidu chi non ddoe siant istados aumentos de abortos, naschidos mortos o istorbos fìsicos e mentales in is pipios naschidos a pustis de s'intzidente.[7]
S'istimat chi siant istados cumproados 1.600 mortos causados dae su stress de s'evacuatzione, massimamente intre sos antzianos chi aiant pretzedentemente bìvidu in is domos de cura. Su programma intensu de òperas in cursu pro decontaminare sas àreas interessadas e disavesare s'imprantu de Fukushima, segundu sas istimas de su gestore de s'imprantu at a durare de 30 a 40 annos.[8] Una barriera de terra astragada est istada fraigada in su tentativu de prevènnere una contaminatzione ulteriore de is mitzas de sus sutaterra,[9] abbascende sa cantidade de abba contaminada chi si regollet. Sa TEPCO istimat chi sa barriera siat redusende is flussos de abba de unas 95 tonnelladas a sa die cun respetu a su 2016.[10] S'abba est istada tratada e totu sos elementos radioativos sunt istados remòvidos cun sutzessu, cun s'etzetzione de su trìtiu.
In su freàrgiu 2017, TEPCO at emìtidu sas immàgines pigadas in s'internu de su reatore 2 dae una telecàmara telecumandada chi ammostat comente b'apat un'istampu largu 2 metros [11] in sa bentregrussa metàllica a suta de sa làmmia a pressione in sa làmmia de cuntenimentu primària de su reatore,[12] chi diat pòdere èssere istadu causadu dae su carburante bessidu a foras dae sa làmmia a pressione, inditende ca si fiat averguadu una trabucada/fusione pro mèdiu de custu pìgiu de cuntenimentu. Livellos de radiatziones de tzirca 210 Sv a s'ora sunt istados a pustis relevados a s'internu de sa làmmia de cuntenimentu de s'unidade 2.[13]
Riferimentos[modìfica | modìfica su còdighe de orìgine]
- ↑ Phillip Y. Lipscy†*, Kenji E. Kushida‡, and Trevor Incerti§, The Fukushima Disaster and Japan’s Nuclear Plant Vulnerability in Comparative Perspective, in Environmental Science & Technology, vol. 47, nº 12, 2013.
- ↑ The Fukushima Daiichi Incident (PDF), in jsmillerdesign.com.
- ↑ Analysis: A month on, Japan nuclear crisis still scarring, in reuters.com.
- ↑ Fukushima disaster: Japan acknowledges first radiation death from nuclear plant hit by tsunami, in abc.net.au.
- ↑ No, The Cancer Death Was Probably Not From Fukushima, in ans.org.
- ↑ Increase in cancer unlikely following Fukushima exposure - says UN report, in pubmed.ncbi.nlm.nih.gov.
- ↑ Fukushima disaster predicted to raise cancer rates slightly, in chemistryworld.com.
- ↑ Fukushima operator may have to dump contaminated water into Pacific, in theguardian.com.
- ↑ Startup Time for Fukushima's Frozen Wall. Here’s Why it Should Work, in spectrum.ieee.org.
- ↑ Tepco's 'ice wall' fails to freeze Fukushima's toxic water buildup, in reuters.com.
- ↑ TEPCO FOOTAGE SHOWS FUEL DEBRIS IN NO.2 REACTOR, in fukushima-is-still-news.com. URL consultadu su 28 freàrgiu 2021 (archiviadu dae s'url originale su 18 maju 2018).
- ↑ Highest radiation reading since 3/11 detected at Fukushima No. 1 reactor, in japantimes.co.jp.
- ↑ After Alarmingly High Radiation Levels Detected, What Are the Facts in Fukushima? via National Geographic, in lucian.uchicago.edu.


text:
Max Leopold Wagner
L
inguista tedescu nàschidu in Germània in sa tzitade de Mònacu de Baviera in su 1880 e mortu in Washington in sos Istados Aunidos de Amèrica (USA) in su 1962. Est cunsideradu dae totus su babbu de sa Linguìstica sarda a dies de oe. H. Kröll l’at cunsideradu comente su prus mannu connoschidore de sa gramàtica de su sardu. Wagner at eredadu, torrènde-lu a manizare, totu su connotu iscientìficu de su tempus coladu, a comintzare dae sos neogramàticos tedescos finas a sa dialetologia ascoliana. Una chirca manna e de importu chi su linguista tedescu at mandadu adenanti intre su 1907 e cumpridu a cara su 1957. Tantu est beru dae Gröber e Meyer-Lübke at leadu sos printzìpios de sa linguìstica istòrica pro su chi pertocat su mudamentu de sas limbas a comintzare dae su latinu vulgare. Dae Ascoli, Guarniero e Parodi at imparadu su tribàlliu de su dialetòlogu. A diferèntzia de sos àteros, però, Wagner at chèrfidu abbaidare a su sardu cun prus impìnniu e atentzione, lompende a resultados chi àteros non fian resessidos a los àere. Est issu, tando, chi at mandadu menzus adenanti sas chircas diacrònicas e sincrònicas susu de su sardu. Pro custu motivu a Wagner l’an apitzigadu su nòmene de ‘Mastru de sa Linguìstica sarda’. Prus de sos àteros at fatu unu cunfrontu mannu intre sardu e àteras limbas neolatinas, cun riferimentu mannu a cussas de s’Ibèria (cunfrontos intre sardu, ispanniolu e cadalanu). Ma fintzas cunfrontos intre sardu e àteras limbas indoeuropeas (tzèlticu, germànicu, albanesu, gregu antigu e gregu bizantinu). Fintzas in sa chirca etimològica Wagner bessit su prus etimòlogu de importu pro su chi pertocat sa Linguìstica sarda. Pro fàghere un’esempru, cando non resessit a lòmpere a risultados craros e seguros in s’etimologia de sos faeddos chi dae su sardianu o paleosardu fin intrados in su sardu, tando seberat de non dare perunu parre o ipòtesi, abarrande mudu inue aiat dudas. Sa chirca de Wagner est comintzada in su 1907 e agabbada in su 1957, cando fit lòmpidu zai a Washington. S’òbera prus de importu, est a narrere su DES – Dizionario Etmologico Sardo, fata imprentare intre su 1961 e su 1964 dae s’amigu Raphael Urciolo apustis de sa morte de Wagner, fit e est, fintzas oe, de importu pro sa connoschèntzia de sa limba sarda, amentamus inoghe versos de poesia a bolu inue si faeddat de issu: «su maistu mannu de s’istrutzioni, bènniu dae sa bidda manna e grussa de Berulinu», a sighire «su lillu biancu e fragosu de is sartus de Germània» fintzas a «su mallori forti de Germània». Custos versos issu los aiat assentados a una parte, iscriènde-los in d-una lìtera chi aiat imbiadu a Karl Jaberg in su 1927 cando in Iscalepranu fit regollinde novas pro s’Atlante linguìsticu.
M.L. Wagner at leadu sa làurea in Mònacu de Baviera cun d-una tesi susu de sa manera de fàghere sos faeddos in sardu. Pustis de sa làurea at leadu sa carrela de sa chirca universidària e in su 1907 at leadu a Würzburg unu dotoradu de chirca susu sa fonètica de su modu de faeddare de su cabu de josso. Lompet in Sardìnnia pro sa prima borta pro istudiare su sardu in su 1905. Posca at a torrare fintzas in su 1907 e apustis in su 1912 e dae su 1925 a su 1927 at comintzadu unu tribàlliu mannu e istrobosu regollinde fromas lessicales e gramaticales pro s’Atlante linguistico e etnografico d’Italia e del sud della Svizzera. Intre sos annos ’20 e ’30 de su sèculu XX si-ch’est andadu dae sa Germània pro neghe de su nazismu, ca M.L. Wagner fit anti-nazista. Lompet in Amèrica, a Washington comintzat a istèrrere su Ditzionàriu etimològicu sardu, unu tribàlliu chi resessit a cumprire in dòighi annos. Linguista famadu in totu su mundu, est connotu pruscheàteru pro sas chircas susu de sa limba sarda. Pustis de sa segunda gherra mundiale at iscritu àteras òberas meda de importu mannu, pro esempru: La lingua sarda. Storia spirito e forma; meda amantiosu de sa cultura populare sarda andàt dae un’ala a s’àtera pro registrare faeddos e fromas gramaticales, andande dae una bidda a s’àtera cun su postale, a caddu e fintzas in bitzicreta. Mirade inoghe sas òberas prus de importu: Fonetica storica del sardo, 1941; La lingua sarda. Storia, spirito e forma; D.E.S. – Dizionario etimologico sardo; La vita rustica della Sardegna riflessa nella lingua, Immagini di viaggio dalla Sardegna, 2001.
Cumparti


text:
Prumone
Su prumone o purmone (dae su latinu pulmo) est s'òrganu essentziale de su tretu respiratòriu in animales medas chi respirant àera, incluende sa majoria de is tetràpodes, unos pagos pisches e carchi sintzigorru. In is mammìferos e is formas de vida prus cumplessas, su sistema si cumponent de duos prumones chi s'agatant ocupende sa majoria de is piturras, a curtzu de sa colunna vertebrale e dae una banda a s'àtera de su coro. Is prumones tenent aspetu de conu formados dae unu tessidu ispongiosu de colore rosa-murru. Sunt ammuntados dae una membrana mentovada plèura e sunt separados s'unu de s'àteru dae su mediàstinu. Dae una banda, su prumone deretu est partzidu in tres partes, numenadas lòbulos; dae s'àtera, su de manca tenet petzi duos lòbulos.
Sa funtzione printzipale sua est sa de trasportare ossìgenu dae s'atmosfera a su tzìrculu sanguìneu, e pro lìberare diòssidu de carbòniu dae su sàmbene a manu de s'atmosfera. Custu cuncàmbiu de gasòs s'acabat in su mosàicu de tzèllulas ispetzializadas chi formant milliones de sacos de àera, de muros etzetzionalmente istingas numenados alvèolos. In is umanos s'agatant unos 300 milliones de alvèolos, chi rapresentant una superfìtzie totale de unos 140 m2 in is adultos (a curtzu de sa metade de unu campu de tennis). Sa capatzidade de su prumone dipendet dae s'edade, pesu e sessu e est in su rangu intre 4.000-6.000 cm3. Is fèminas costumant a tènnere una capatzidade de su purmone de unu 20% o unu 25% prus bàscia de is òmines.
Sa funtzione de is prumones est realizare su cuncàmbiu gasos cun su sàmbene, pro custu sos alvèolos sunt in cuntatu istrintu cun capillares. In is alvèolos si produit su passàgiu de ossìgenu dae s'àera a su sàmbene e su passàgiu de diòssidu de carbòniu dae su sàmbene a s'àera. Custu passàgiu si produit pro sa diferèntzia de pressiones partziales de ossìgenu e diòssidu de carbòniu intre su sàmbene e sos alvèolos.
Is tèrmines mèigos relatzionados cun is prumones comintzant pro pulmo-, de su latinu pulmonarius ("de is prumones"), o pro pneumo- (dae su gregu πveύuwv ("prumone").


text:
Angelica Piras, oltre ad aver letto i racconti di Tonino Sitzia (vedi sezione racconti) ha letto una sua poesia che pubblichiamo:
Una dì sa sorti
gratzias a sardus coragiosus
Iat detzìdiu po totus nosu
e oi in custu atòbiu antigu
su frutu de sa faina
de custa terra de istòria e paperi
si fait dì de arregordus e fueddus antigus.
Nosu sardus
non boleus un’imbudicu de torradas
chi faint sprammai sa bellesa de custa terra,
nosu sardus non boleus
ciapùtzusus bestius de meri
chi càstiant chene fai nudda
custa strocidura carraxera.
La chi ci bolliri pagu
po una torrada de cussu tempu malu
poita sa mala sorti est crupa
de òminis chi dromint
de malafatoris bestius a festa
ma nosu oi gherraus cun boxi arta
poita teneus sèmpiri abbisòngiu
de gherradoris cumbincidoris
po non scaresci s’arregordu e su passau.
Angelica Piras


text:
Half Sized Blog Element (Single Author Style)
Half Sized Blog Element (Multi Author Style)
Brevetto Nazionale
Bellavia Rosa Elia con Argo Weimeraner Bianchi Alessandro con Shiva Australian Bianchi Alessandro con Guya Rotweiler Bologna Ignazio con Bed Malin Bologna Ignazio con Bad Golden Retriever Bologna Ignazio con Book Pastore Tedesco Bologna Ignazio con Karin Pastore Tedesco Bologna Ignazio con Nut Malin Bologna Ignazio con Ugo Labrador Briccoli Alessandro con Athos Pastore Belga Brusi Ennio con Buk Pastore Tedesco Calamelli Imerio con Robin Labrador Casadio Claudio con Peggy Meticcio Casadio Claudio con Pongo Meticcio Cassani Simon Luca con Roth Rotwailer Cizkova Jana con Leo Pastore della Bree De […]
Brevetto Nazionale
Bellavia Rosa Elia con Argo Weimeraner Bianchi Alessandro con Shiva Australian Bianchi Alessandro con Guya Rotweiler Bologna Ignazio con Bed Malin Bologna Ignazio con Bad Golden Retriever Bologna Ignazio con Book Pastore Tedesco Bologna Ignazio con Karin Pastore Tedesco Bologna Ignazio con Nut Malin Bologna Ignazio con Ugo Labrador Briccoli Alessandro con Athos Pastore Belga Brusi Ennio con Buk Pastore Tedesco Calamelli Imerio con Robin Labrador Casadio Claudio con Peggy Meticcio Casadio Claudio con Pongo Meticcio Cassani Simon Luca con Roth Rotwailer Cizkova Jana con Leo Pastore della Bree De […]


text:
Definition Definition
Synonyms e antonyms Synonyms e antonyms
Idioms Idioms
Sentences Sentences
Surnames and Proverbs Surnames and Proverbs
Scientific Terminology Scientific Terminology
Etymon Etymon
Translations Translations
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
colloíre , vrb Definition
unire, atobiare a su matessi logu / èssere, o esser colloitu, musca e malandra = comenti est sa musca cun sa liaga, sempri apitzus, sempri impari
Synonyms e antonyms
assortí,
pinnicai
Sentences
ómines de campu e de vidha, colloitos in sa sede de su comitatu agràriu, detzidint de nche secare sa chestione ◊ tzente manna, pitzinnos e figliutina meta nch'essint e si colloint in sa pratza
2.
bidetilos, colloitos musca e malandra!
Translations
French
réunir
English
to gather
Spanish
reunir
Italian
radunare
German
versammeln.
pinnicài , vrb: pinnicare,
pinnigai,
pinnigare,
prinnigai Definition
foedhandho de orrobba o àteru deasi a pígiu largu meda o cosa longa, pònnere o fàere a dópiu (o de prus puru) po dha chistire bene (o trantzire po àteru); foedhandho de gente (o fintzes de bestiàmene), bènnere apare, arregòllere, atobiare totu a unu matessi logu po si agatare impare; foedhandho de cosa, arregòllere impresse a unu muntone o totu impare po dha chistire, po ndhe dha pigare (o fintzes furare)
Synonyms e antonyms
ancujare,
collire,
dòrchere,
furai,
imboligare,
leai
/
pigiare 1
/
ammuntonare,
aunire,
remonire
| ctr.
istirai
Idioms
csn:
pinnicau che susuja = fatu a unu gantzu; pinnicai a dua pilla, a tres, a cuatru pilla = a pizos; pinnicaisí a crutzu = ritiràresi, istaresindhe in domo asseliadu; pinnigai bàchilis e bachilitus = pinnigare sos cosinzos, pinnigare totu (e andharesindhe)
Sentences
innòi tocat a si pinnicai a fundu de còscia po no s'isciundi ◊ custu ferru cheret pinnigadu in duos ◊ mi pínnigo che una colora ◊ at pinnicau sas funes in corros a sos boes ◊ is undas currendusí apari si pinnicànt a cuadhus mannus ◊ sos letolos netos cherent pinnigados e remonidos
2.
cun d-unu bandu iat pinnigau totu is sardistas ◊ si funt pinnigaus a tres a tres ◊ in sa pratza si dhui pinnigat genti po arrexonai de dónnia cosa ◊ su bentu pinnicat sa folla ◊ est tempus chi is sannoricus pinnighint a tundu! ◊ pínniga totu dae sa mesa! ◊ sa zente fit pronta a si pinnicare ◊ iant pinnigau perda po dha tirai a issu ◊ s'arrennegu si dhi fut pinnigau in su coru
3.
mi che ant pinnigadu totu su chi tenia ◊ su diàulu ti nche pínnichet! ◊ ue colat cussu, àpida sa cosa e pinnigada, faghet!
4.
at a èssiri a bí a chini bincit: crei ca cuncunu de cussus si pinnicat a crutzu!
Translations
French
plier,
réunir
English
to fold,
to gather
Spanish
doblar,
reunir,
juntar
Italian
ripiegare,
radunare
German
falten,
versammeln,
zusammentragen.


text:
Wikipedia:Tutorial/Furmatatzione
Dare su formadu a una pàgina de Wikipedia est diferente chi iscrìere in unu programma de iscritura normale o cun sos mètodos alternativos opt-in, che a su VisualEditor. Imbetzes de un'interfache "What You See Is What You Get", Wikipedia impreat cantos de còdighe narados wiki tags pro creare alas particulares de sa pàgina che a sos tìtulos. Custu còdighe de orìgine simpre est naradu wikitext (o wiki-markup) e l'ant fatu pro agiudare cun sas modìficas.
Istiles fundamentales
Grassu e corsivu
Sos istiles prus impreados sunt grassu e corsivu. Iscrìere in grassu o in cursivu est fatu pro mèdiu de sos apòstrofos ('):
In Wikipedia, sos nùmenes de s'argumentu de una pàgina sunt iscritos in grassu sa prima borta chi benint numenados. Pro fàghere un'esèmpiu, sa pàgina de Sa Die de sa Sardigna cumintzat gasi:
- Sa die de sa Sardigna est una festa posta dae sa RAS in su 14 de capidanne de su 1993 comente festa de su pòpolu sardu. ...
Su cursivu si podet impreare pro nùmene de libros, films, albums, e tìtulos de giogos e cumputadores. Si sa prima numenada de su sugetu est una de custas categorias, si impreat fintzas su corsivu grassu.
Tìtulos e livellos
Sos tìtulos tenent unu livellu di importàntzia, e sunt de importu pro s'organizatzione de sas pàginas. Si un'artìculu faeddat de medas cosas, tando lu podes partzire in paràgrafos, ponende unu tìtulu de livellu inferiore.
Podes fintzas creare setziones intro de setziones (sutasetziones) impreende sos tìtulos de livellos prus bassos:
Esempros de tìtulos
Creas unu tìtulu ponende unu '=' in antis e a pustis de su testu. Prus '=' pones, e prus su tìtulu falat de livellu:
Si una pàgina tenet nessi bator setziones printzipales, una tàula de contenutos benit creada in manera automàtica.
Using the editor toolbars
VisualEditor
Sa barra de su VisualEditor cumparit in artu de sa pàgina cando cumintzas a modificare.
Menù Intestada: ti permitit de modificare su formadu de su paràgrafu. Pro mudare s'istile de unu paràgrafu pone su puntadore in subra de su livellu chi preferis, fintzas chene evidentziare nudda in su testu, e seletziona. Sos formados de sos tìtulos sunt "Intestatzione", "Tìtulu 2", "Heading 3", ecc. Su formadu pro su testu normale est "Paràgrafu".
Formatare: Incarchende in subra de "A" s'aberit unu menù.
- Su tastu "Grassu" (B) faghet su testu in grassu.
- Su tastu "Cursivu" (I) faghet su testu cursivu.
- Su tastu "Superscript" (superìnditze) (x2) ponet su testu seletzionadu prus in artu e minore cunfronta a su testu chi est a curtzu.
- Su tastu "Subscript" (subìnditze) (x2) ponet su tesu seletzionadu prus in bassu e prus minore cunfronta a su testu chi est a curtzu.
- Su tastu "Isbarradu" (
S) agiunghet una lìnia dereta subra su testu.
- Su tastu "Còdighe informàticu" (una paja de parèntesi :
{}) càmbiat su caràtere de su testu seletzionadu in unu caràtere cun un'ispàtziu costante (de unu) intre sas lìteras, e lu distinghet duncas dae su restu de su testu.
- Su tastu "Sutaliniadu" (U) agiunghet una lìnia dereta in suta de su testu seletzionadu.
- Su tastu "Limba" (Aあ) permitit de pònnere sa limba (pro esèmpiu Giaponesu) e sa diretzione (pro esèmpiu dae manca a destra), in su testu seletzionadu.
- S'ùrtimu tastu (), nadu "Boga", nche pesat totus sos formados postos in su testu seletzionadu, cosa chi incluet sos ligàmenes.


text:
Repùblica de Nagorno-Karabakh
Coordinadas: 39°52′N 46°43′E / 39.866667°N 46.716667°E
Artìculu in LSC
Su Nagorno-Karabakh, uffitzialmente Repùblica de Nagorno-Karabakh (in armenu: Լեռնային Ղարաբաղի Հանրապետություն Lernayin Gharabaghi Hanrapetut'yun), o Repùblica d'Artsakh est una repùblica autoproclamada·si indipendente de s'Azerbaigian, chi s'agatat in su Càucasu meridionale. Sa capitale est Step'anakert, sa limba uffitziale s'armenu.
Is làcanas chi oe tenet sunt istados definidos a s'acabu de su cunflitu chi fiat incomintzadu in su mese de ghennàrgiu 1992 e agabadu in su 1994, a cusseguèntzia de sa proclamatzione de indipendèntzia.
Unos cantos territòrios in su norti-estu (sa regione de Šahowmyan e is làcanas orientales de is regiones de Martowni e Martakert) s'agatant a suta de su cuntrollu de s'Azerbaigian, mancari pretesos de s'Armènia a partes de su territòriu suo.
Su Nagorno-Karabakh est una zona prus de totu montosa e rica de padentes, chi tenet istèrrida de 11.458,38 km² e populatzione de 143.000 bividores, de etnia armena e cun minorias curdas e russas.
Allàcanat in s'uestu cun s'Armènia, in su norti e estu cun s'Azerbaigian e in su sud cun s'Iran.
Sa majoria de sa regione est guvernada de sa repùblica de Nagorno-Karabakh, istadu de facto indipendente ma non reconnòschidu, chi benit a èssere su chi cabudianamente fiat unu Oblast autònomu a intro de sa Repùblica Sotzialista Soviètica de Azerbaigian a su tempus de s'Unione Soviètica.
Sa gherra chi pertocat su territòriu non at galu agatadu determinu, mancari is làcanas originales sovièticas sunt internatzionalmente reconnòschidas.
De sa fine de is cumbatimentos, in su 1994, rapresentantes de is guvernos armenu e azeros sunt in tratativas de paghe subra su status de sa regione.
Sa decraratzione de indipendèntzia, chi torrat a coa a su 2 de cabudanne 1991, no at mai agatadu reconnòschimentu internatzionale de perunu istadu rapresentadu in s'ONU.


text:
1 Die XXVIIII anno MCCCCLVII.
2 Fuerunt concordes donnu Pedru Delela e messer en Picon supra sa {me}desima de Jave del capitulo de Anthoni Delela figiu desu dictu Pedro Dele{l}la in pressio de X liras, son deu liuras, e de las ditas X liras s’ad a concordare cun donnu Johanne Milia pichino, e portar albara desa manu assu senior episcopu hover quitansa, obligandese su dictu donnu Pedro desa dicta cantidade e tener su figiu suo Anthoni pro desuspidado, 3 et si su dictu donnu Pedru non si concordat con su dictu donno Johanne Milia et en ataro modo, que su dictu donnu Pedruzu siat tenudu de pagare su ditu a voluntate de ditu mastru Picon e aso en presenzia de preide Pedruzu, dessu preideru †Pard†. Johanne Ferale e totu et me Johanne Valenti notariu et etc.
[330], 2 dopo episcopu] ≠ en puja de suo honorabile †…† prexio
[330], 2 dopo obligandese] ≠ parola illeggibile [330], 2 ≡ {me}


text:
Πepίλnψn
O Giovanni di Almerico πpoπwλeί πoσόtnta kpaσιoύ σtov eBpaίo Salomon, Yιo tou πotέ Sambateo.
Keίuevo
Die XV intrante. Iohannes de Almerico habitator in casali Colona dare tenetur Salomoni iudeo, filio quondam Sambati iudei, habitatori in Candida per totum mensem septembris proxime venturum vel antea hic in dicta Candida in domo sua, eius omnibus expensis conductos, mistatos boni vini puri cretensis XXVII de vineis suprascripti casalis Colona pro yperperis III in Creta currentibus inde ab eo habitis, salvos in terra sine omni periculo, sub pena dupli et cetera ut confessus est.
Testes Blasius Çacharia et Pascalis Faber.
Dare et complere, presbiter Iacobus.


text:
Istòria de sa pàgina
10 Trì 2021
no edit summary
+286
→Grupos armados acapiados cun s'IRA
+87
Pàgina creada cun '{{LSC}} S''''Irish Republican Army''' ("Esèrtzitu Republicanu Irlandesu", '''IRA''') (in gaèlicu irlandesu ''Óglaigh na hÉireann'', tradùidu "Voluntàrios de Irlanda"), a bortas inditada che a ''Old IRA'' (IRA antigu), fiat un'organizatzione militare nàschida dae is Voluntàrios Irlandesos (Irish Volunteers), chi in su 1919 su Dáil Éireann aiat reconnotu che a esèrtzitu de sa Repùbrica de s'Irlanda|Repùblic…'
+5,766


text:
Limba maltesa
Articulu in nugoresu
Su maltèsu est sa limba uffitziale de Malta, e est una de sas limbas uffitziales de s'Unione Europea. Issa benit dae s'arabu (mascamènte chin sos limbàzos de s'Africa de su Nord), pro custu est una limba semìtica, ma at tèntu fìntzas un'istoria comuna chin su sitziliànu, picàndeche caratteristicas foneticas e fonologicas, e a pùstis chin s'ingrèsu. Su maltesu est s'unica limba semìtica chi si iscrìvet chin s'arfabetu latìnu.
Est sa limba uffitziale in s'ìsula de Malta dae su 1936, pàris chin s'ingresu. Gàlu in àntis, s'unica limba uffitziale in Malta fit s'italiànu. Si istìmat chi b'at 330.000 pessònes chi tènen su maltesu che limba màma, oje in dìe. B'at una trùma de maltesos fìntzas in Australia e Canada chi galu favèddat custa limba.


text:
(Per leggere l’articolo in italiano cliccare sulla bandierina in alto)
Seu duus annus a oi istudiendi su sardu. Antis de ndi iscriri apu sèmpiri lìgiu a is àterus e mi-nci seu ispassiau. Antis de ndi chistionai apu sèmpiri ascurtau a is àterus e mi-nci seu ispassiau etotu. Custu po fai cumprendi su bonu acatu chi tengu in su coru po sa lìngua de sa terra mia. Mi seu sèmpiri pentzau, ma custu nos’iat a fai profetu mannu a ddu fai bali po totu, ca antis de iscriri e chistionai tocàt a cumprendi, assumancu unu paghixeddu, sa chistioni.
Imoi no est chi seu unu iscientziau o unu maistu mannu de su sardu, perou m’intendu cotu po ndi iscriri e ndi chistionai, naraus diaici.
Bosi bollu contai unu contu, a curtzu, no dda tiru a longu meda. Un’annu a oi apu fatu su cursu chi ddi nant CUBAS cuncordau de sa RAS. Ocannu m’abetamu su segundu, su de livellu prus artu. No dd’ant fatu, no sciu poita. A mei e unus cantu de àterus cumpàngius si-nci est pigau su feli, custa cosa no nosi nci est calada. Tandu nosi seus castiaus in cara e eus detzìdiu de ndi pesai nosu un’iscola pitichedda, po fai cursus de alfabetizatzioni a su sardu e fintzas de ndi pesai cursus de livellu medianu, abellu-abellu chena de si-ndi fai pigai de su pressi, su sardu est famau a essi diaici, calmu, adasiau, ma gei nci arribat a is cosas.
Sciendi ca sa lìngua sarda no est bivendi-nci de vida bona mancu me is iscolas, nosi seus fintzas pentzaus chi custa cosa fessit unu dèpiu. Tandu dd’eus fatu.
Teneus s’assòtziu Lìngua Bia e a mesi de ladàmini de su 2016 eus mòviu cun su primu cursu bàsicu de sardu, tantu iscritu chi chistionau. Dda iscieis una cosa? Sa genti nci est aproillada! Tantu chi nosi nant ca su sardu est una lìngua chi si nci est morta e ca a sa genti no ndi dd’afutiat nudda.
Ita fàula lègia chi est custa. A sa genti su sardu ddi praxit, ddu bolit imparai, bolit connosci is cosas e ddu bolit fintzas chistionai e bolit nai su chi ndi pentzat. Eus cuncordau a su martis a su tzìrculu Me-Ti in Casteddu a bia Mandrolisai me in su bixinau de Is Mirrionis.
Sa genti narat chi no tenit logu acantu podint fueddai su sardu. Is istitutzionis de su logu in Casteddu funt pentzendi a totu àteras cosas. Su sardu, sa lìngua naturali de su pòpulu e s’aina prus manna de s’identitadi e de sa cultura nosta, no est chistioni de grandu importu. No donat a papai. Nant issus. Su chi mi pentzu deu est ca su sardu e fintzas totu is àteras lìnguas regionalis ca nosi agataus in sa penisola italiana, funt istètias istesiadas de domu insoru poita ca su poderi depiàt chistionai italianu, sa lìngua de su meri nou, si depiàt cumprendi ca su sardu o su sicilianu o su napoletanu no cumandànt prus, fiant sparèssius, fiant giai cosa de nudda.
Diaici ant nau a sa genti po una vida. Po cussu est ca candu calincunu si-ndi pesat e nci bessit ca su sardu mancai iat a depi intrai me is logus acantu s’italianu s’agatat giai de diora a manera ufitziali, si-ndi pesat fintzas s’abbolotu. Poita ca a tocai s’italianu bolit nai fintzas a tocai su poderi. E su poderi no bolit a essi istrobau. Maginai a ndi pentzai a fai su sardu che lìngua ufitziali de Sardìnnia. Acabonu mannu fessit! Abarraus bàsciu cun su bisu.
Su cuntzillu chi ndi dongu sèmpiri deu est de nci bessit de domu e donai ocasioni a totus fueddendi su sardu. Ita ispantu mannu podit essi? Una dii nci seu intrau in banca, bosàterus eis a nai, in banca su sardu no esistit ingunis serbint lìnguas de importu po grandu ciorbeddu. Piticu su sciollòriu! Su sardu est grandu lìngua aìnturu de is grandus lìnguas de su mundu, cun milla e milla fueddus, connotu che mèdiu polìticu e culturali de candu s’òmini apatigat sa terra. Beh, deu nci intru m’acotzu a s’isportellu, càstiu s’òmini e ddu fueddu in sardu. No nci eis a crei!? M’at cumprèndiu!
Su spàssiu mannu e su spantu est ca m’at fintzas torrau sceda in sardu. Ma bolis biri ca funt totus sardus in banca? Innui narànt ca serbiat ciorbeddu, su ciorbeddu fiat sardu de sèmpiri! Mancai fintzas a sa posta, a su spidali, in campu santu e in crèsia. Su logu po fueddai su sardu podit essi unu bar o un’iscola, una pratza o un’ofìtziu de su comunu. Custu po si fai cumprendi chi su problema seus fintzas nosu, no sceti su chi nos’abetaus de is istitutzionis.
Comuncas emu nau chi dda faemu a curtzu. Seus lòmpius a su segundu cursu e teneus po pagu binti scientis, chi pagant binti eurus e chi nci bessint de domu cun su frius e cun s’àcua poita ca bolint imparai su sardu. Is de su primu sighint a aproillai e de sa dii ca timiant a spicigai fueddu, imoi no fait a ddus aguantai a bonus cun sa lìngua, sèmpiri prontus a dda samunai. Nosu nci eus crètiu. Eus crètiu in sa cultura de sa terra nosta.
D-ònnia cida cumbidaus a fueddai òminis e fèminas de importu me in sa sotziedadi sarda. Fueddant de s’esperièntzia insoru cun su sardu. Ddoi est unu biaxi mannu de traballus scritus in Lìngua: economia, energia, polìtica, istòria. No sceti mexina de s’ogu e ballu tundu.
Totu paris a pagu a pagu podeus torrai a ndi pesai sa lìngua de totu is sardus e a dda tenni impari a s’italianu aìnturu de is iscolas nostas, de is istitutzionis e de is ofìtzius, chi boleus, deghinou assumancu po sighiri a nosi contai de sa vida nosta, che lìngua naturali de su pòpulu.. Custu iat a essi su profetu prus mannu, pototus.
A innantis!


text:
arrampanài, arrampanàre , vrb: arramponare Definitzione baliare; si narat fintzes in su sensu de arrennèscere a bíere, apubare, assimbigiare Sinònimos e contràrios abbabiai, agguantai, bagiulai, dighire, dollorai Frases no lu poto piús arrampanare! ◊ canno fit imbreacu fit de cracu malu e nessune, petzi geo, resessiat a l'arramponare ◊ isse si creiat balente e no podiat arrampanare sa tzàntara chi li aiant fatu 2. che at arrampanau un'astru chin su telescópiu Ètimu srd. Tradutziones Frantzesu supporter, souffrir Ingresu to suffer, to tolerate Ispagnolu aguantar, tolerar Italianu sopportare, tollerare, soffrire Tedescu ertragen, leiden.
arrèghere , vrb: arrei, arrèiri, arrere, arreri, rèere Definitzione abbarrare firmos, sentza de andhare; si narat de vasu chi no est istampau ne tzacau chi mantenet su chi si betat aintru; rfl. su si lassare cosa angena; in cobertantza, aguantare is segretos; abbarrare a sa rea, prantaos, istrantagiaos / pps. arrésiu, arréssiu 1, arressu, arretu 1 Sinònimos e contràrios abèschere, afrimai, aguantai, arrancare, arreare, arrèschere, arressare, obèschere, rèere / arrègere | ctr. andai, sfàiri Maneras de nàrrere csn: abba arressa = apojada, frimma (e pro cussu mala puru); arrèiri unu secretu = muntènnere su segretu Frases líbbera zente poética in s'amore in su bisonzu arressa, istrinta in su dolore (A.Casula)◊ si est arressu pro sempre su coro sou ◊ no est ne andhendhe e ne arressu ◊ si arreet un'iscuta iscultendhe ◊ in caminu imbenit a unu connoschente, l'arreghet e li nat cosa 2. custu pitzeri no arreit àcua ◊ dèu pratzu, dèu leu, su chi bollu mi arreu ◊ a tui no fait a ti contai cosa ca no arreis nudha! 3. no mi sumbullit meda, gopai, ca no mi arreu in cambas de s'istrachímini! ◊ fiat aici istancu chi no si arreiat in peis ◊ addaghi su muntone est mannu meda no si arrèt Ètimu ltn. regere Tradutziones Frantzesu soutenir, supporter Ingresu to support Ispagnolu parar, tenerse Italianu fermare, fermarsi, règgere, règgersi in pièdi Tedescu anhalten, stehenbleiben, halten, sich aufrecht halten.
babiài , vrb: abbabiai, baliai, baliare, balliai, bariai, paliare 1 Definitzione pigare cun passiéntzia, padire, aguantare ifadu, istrobbu, unu male, un'ofesa o àteras cosas chi no praghent o chi faent male Sinònimos e contràrios agguantai, apoderae, apompiai, bagiulai, dighire, repetire, subbacare, sumportai Frases no bàliat chi àtere s'intrudhet in sos fatos de sa famíllia sua ◊ bàliat pagu a dhi tocai sa punta de su nasu ◊ est a tzichírrius che cuadhu chi no bàbiat abruda! ◊ innanti fist maseda, andhendhe parias topa… como sa manu in sa gropa no bàlias! (G.Budroni) Sambenados e Provèrbios prb: a mala boza si bàliant calches Ètimu ltn. baiulare Tradutziones Frantzesu supporter Ingresu to tolerate Ispagnolu aguantar Italianu sopportare Tedescu ertragen.
bagiulài, bagiulàre , vrb: bajulare, baxulare, bazulare, vajulare Definitzione peleare, padire, suportare cun passiéntzia, aguantare a is dificurtades, a is sacrifícios, a is dolores, a is ifados e istrobbos Sinònimos e contràrios abbabiai, agguantai, arrampanare, dighire Frases bàgiulet puru sa musca cadhina (S.Baldino)◊ sas crapitas no bajulabant s'acamu e comintzabant a iscradedhiare ◊ custos pitzinnos no si podent bazulare ◊ candho l'avio domada bazulavat sa manu in mesu de ancas ◊ ca so malu a sentire bàjulo totucantu a bonugoro ◊ custos annos no lu so baxulendhe su caldu! ◊ no bàgiulo mancu a mimi! Sambenados e Provèrbios prb: chini non bàgiulat brulla no intrit in giogu Ètimu ltn. baiulare Tradutziones Frantzesu supporter, tolérer Ingresu to tolerate Ispagnolu aguantar Italianu tollerare Tedescu ertragen.
dighíre , vrb Definitzione lassare cúrrere o padire un'ofesa, unu dolore, un’istrobbu, chentza ndhe fàere contu: s'impreat solu in sa forma de s'infiniu, cun su verbu pòdere e sèmpere po negare: no poto, no podes, no podet dighire Sinònimos e contràrios abbabiai, agguantai, bagiulai, dollorai Frases no lu podiat dighire chi sa fiza aiat abbertu sa zanna pro collire su peus de sa bidha! ◊ no lu poto dighire su mi àere fatu custa befe chentza mancu li nàrrere nudha! Tradutziones Frantzesu supporter, tolérer Ingresu to tolerate Ispagnolu tolerar, soportar Italianu tollerare, soffrire Tedescu ertragen.


text:
acioàre , vrb: cioare, tzoare Definizione sa boghe chi faet su procu Sinonimi e contrari crochidare, intzuai, tzuinai, tzuniari Terminologia scientifica bga Etimo srd. Traduzioni Francese grogner Inglese to grunt Spagnolo gruñir Italiano grugnire Tedesco grunzen.
ammusciàre , vrb: muschiare* Definizione istare a múscius, a murrúngios; primmare Sinonimi e contrari brocoai, imprabastulare, muciai, musci, smusciai, traganzare, trepedhare, tzuniare / annicare, pirmare 2. innanti fit allegru e como si est ammusciadu Traduzioni Francese bougonner, grogner Inglese to mumble Spagnolo mascullar Italiano borbottare, brontolare Tedesco murren.
barbatàre 1 , vrb: barbutai, borbotai, borbotare, brabatai, burbatare, burbutai, burbutare Definizione istare naendho a murrúngiu, nàrrere cosa coment'e chesciandhosi Sinonimi e contrari abbrabugliai, brocoai, imprabastulare, morrugnare, muciai, mulmutare, musci, smusciai, traganzare, trepedhare, tzuniare Etimo itl. Traduzioni Francese grogner, grommeler, bougonner, chuchoter Inglese to grumble, to mumble Spagnolo refunfuñar, musitar, bisbisar Italiano brontolare, borbottare, bisbigliare Tedesco murren, brummen, murmeln, flüstern.
cracasciài , vrb: cracaxai 1 Definizione su crochidare o crocolare chi faet sa màdria angiada candho si acostit ccn. a is prochedhos (ma si narat fintzes de porcu bastat chi siat candho crócolat papandho o tzatzau, e si narat de sa pudha puru) Sinonimi e contrari crochidare / calcarare 2. intè, intè sa pudha cracascendu: si bit ca at fatu s'ou! Terminologia scientifica bga Etimo srd. Traduzioni Francese grogner (en parlant de la truie) Inglese to grunt Spagnolo gruñir Italiano grugnire della scròfa Tedesco grunzen.
crochidàre , vrb: crochitare Definizione istare, èssere a cróchidos, comente faet su porcu, o sa pudha frochindho o candho portat is pudhighinos Sinonimi e contrari intzuai, iposcidare, iscrufulare, tzuinai, tzuniari / clocire, tzotzire Terminologia scientifica bga Etimo srd. Traduzioni Francese grogner, glousser Inglese to cluck, to grunt Spagnolo gruñir, cloquear, clocar Italiano grugnire, chiocciare Tedesco grunzen, glucken.
intzuài , vrb Definizione murrungiare, nau de su porcu Sinonimi e contrari acioare, crochidare, tzuinai, tzuniari Traduzioni Francese grogner Inglese to grunt Spagnolo gruñir Italiano grugnire Tedesco grunzen.
morrugnàre , vrb: morrungiai, murrungiai, murrungiare, murrunzare, murruzare Definizione istare a murrúngiu, nàrrere cosa in contràriu mancari chentza insístere, foedhare a sa sola a boghe bàscia, nàrrere cosa coment'e chesciandhosi o fintzes unu pagu a briga, discuntentos, giaendho unu cuntentu o calecuna cosa a malugoro; nau de canes, ammostare is dentes e fàere sa boghe arrennegandhosi in crica de mossigare; nau de su porcu, istare a boghes pedindho a papare / murrunzàresi apare = certai, tènniri iscórriu unu cun s'àteru Sinonimi e contrari abbrabugliai / refaciai / arranzare 1, arraunzare, arringare, arrinzare, grujai, raganzare, ranzidare Frasi si ndhe depiant brigonzare a murruzare a nois unu pedassedhu de terra pro narbone! ◊ li at dadu sa limúsina ma murrunzendhebbila ◊ aici ti murrungint sa saludi comenti murrúngias su buconi a mei! ◊ apo fatu comente apo chérfidu deo, ma mamma mi at murrunzadu ◊ su binu mi est aéschidu ca mi l'azis murrunzadu! ◊ maridu e muzere si sunt murrunzados pro su fizu 2. cudhu cane sighiat a murrunzare prus airadu de prima, mintendhe s'atropógliu fentra in sa bama 3. làssalu murrunzare, su porcu, bastus chi no forroghet! Etimo srd. Traduzioni Francese grogner, grommeler, rouspéter, gronder Inglese to grumble, to growl Spagnolo gruñir, mascullar, gruñir Italiano brontolare, ringhiare Tedesco brummen, knurren.
muschiàre , vrb: ammusciare, musciai, musciare (mu-sci-a-i, mu-sci-a-re) muscinai Definizione istare a múscius, a murrúngios; si narat fintzes po torrare àlidu a pelea, fàere una genia de sonu in su nasu mesu tupau coment'e chie arrespirat male Sinonimi e contrari imprabastulare, muciai, musci, smusciai, traganzare, tzuniare Frasi no bollu a musciai, ca no feus a cropu a cropu! ◊ muda, mintapare: no deves mancu muschiare! ◊ fiat unu chi passàt sentza de muscinai ◊ no si fiat atreviu de musciai ◊ cuaisí e no muscineis, chinonca seis in perígulu Etimo ltn. *mussiare, mussare Traduzioni Francese grogner, grommeler, respirer Inglese to grumble, to breath Spagnolo gruñir, resollar Italiano brontolare, fiatare Tedesco brummen.
músci , vrb: muscire, mussire Definizione istare a murrúngiu, nàrrere cosa coment'e chesciandhosi: a logos dhu narant fintzes po assamudare, fàere chellare, citire / pps. múscidu Sinonimi e contrari muschiare*, pisinzare, smusciai, tzinchidhire Frasi tremint is mariposas musciendi me is làntias ◊ oe no muscis mancu apenas: che ses, ma est che candho no che sias! (P.Terrosu)◊ candu seu crocau dèu, guai chi ndi muscit unu! ◊ immoi tocat a dhus portai in pranta de manu, is fillus, e guai chi muscieus! ◊ faghiant sos tribàglios, a tempus bonu e a tempus malu, chena muscire ◊ est osservanno ma sentza mussire foedhu 2. nudha podet muscire sa càdara de sa zente! Traduzioni Francese chuchoter, murmurer, grogner, grommeler, rouspéter Inglese to grumble, to whisper Spagnolo bisbisear, mascullar Italiano bisbigliare, brontolare Tedesco flüstern, brummen.
traganzàre , vrb Definizione tènnere ite de nàrrere, istare a murrúngiu, a crítiga, foedhare agiummai a iscúsiu Sinonimi e contrari ammusciare, arraunzare, grujai, imprabastulare, morrugnare, musci, raganzare, ranzidare, smusciai Frasi traganzesi guvardu una peràula e coidadosu su caminu lesi (G.Ruju) Traduzioni Francese grogner, bougonner Inglese to mumble Spagnolo refunfuñar Italiano brontolare, biascicare Tedesco murren, murmeln.


text: Commentarii de bello civili; Commentaires sur la Guerre civile; Commentarii de bello civili; Commentarii de bello civili; Commentarii de bello civili; Commentarii de Bello Civili; Зaпиckи o ГpaждaHckoй BoйHe; Comentaris sobre la Guerra Civil; De bello civili; De Bello Civili; De bello civile; در باب جنگ داخلی; Зaпиckи зa ГpaждaHckaTa BoйHa; De bello civili; Commentarii de Bello Civili; 内乱記; De bello civili; Commentarii de bello civili; De Bello Civili; O wojnie domowej; Зaпиckи пpo rpoMaдяHcbky BiйHy; Vətəndaş müharibəsinə şərhlər (kitab); מלחמת האזרחים של יוליוס קיסר; Commentarii de bello civili; Commentarii de Bello Civili; 내란기; Commentarii de Bello Civili; Commentarii de bello civili; Aπouvnuoveύuata πepί tou Euφuλίou Πoλέuou; 内战记; texto de Julio César; 共和政ローマ期の政治家および軍人のガイウス・ユリウス・カエサルによるローマ内戦の記録; livre de Jules César; libër; boksamling av Julius Caesar; kniha; ספר היסטוריה מאת יוליוס קיסר; boek van Julius Caesar; llibre de Juli Cèsar; Caius Iulius Caesar műve; Buch von Gaius Iulius Caesar; Opera Letteraria; Discussion of the Roman civil war by Julius Caesar.; كتاب من تأليف يوليوس قيصر; Discussion of the Roman civil war by Julius Caesar.; Πapάθeσn σxoλίwv aπό tov Ioύλιou Kaίσapa Yιa tov Euφύλιo Πόλeuo.; Commentarii De Bello Civili; De Bello Civili; De Bello Civile; Commentarii de Bello Civile; De Bello Civili; Commentarii de bello civili; Civil War Commentaries; Caes. Civ.; Comentarios sobre la guerra civil; 凱撒戰記; Commentarii de Bello Civili; Julius Caesar's War Commentaries; Bellum Civile


text:
Sa commissione parlamentare de iscumbata at intregadu su resurtu de sas chircas fatas in custos annos a subra de su disacatu de sa Moby prince de su deghe de abrile de su 1991 in ue sunt mortas chentu baranta persones.
In antis sas iscumbatas aiant dadu sa neghe a sa nèula, a una faddina de su cumandante de su naviu o fintzas a un’esplosione in intro de su traghetu prima de si atumbare cun sa petroliera Agip Abruzzo e leare fogu. Sa petroliera non podiat istare in cussu tretu de su portu de Livorno, ma s’Eni no at mai acraridu comente mai fiat in ie e de chie fiat sa neghe. A peorare s’apretu, in cussu note de prus de trint’annos a como, sos sucursos sunt tzucadu cun unu trigadiu mannu, e nemos at galu cumpresu comente mai.
Dudas e istampos chi cun custa cummissione s’ismànniant. Difatis s’iscumbata faeddat de una tertza nave chi fiat a dae in antis de sa Moby prince e chi at custrintu su cumandante a atumbare contra a s’Agip Abruzzo. Galu non si cumprendet però de cale genia siat custu tertzu naviu. Sas ipòtesis sunt duas: carchi “bettolina” chi fiat furende unu pagu de petròliu, o s’Oktobaar II una barca de sa sotziedade Shifco. Sa sotziedade est sa matessi a subra de sa cale fiant iscumbatende Ilaria Alpi e Miran Hrovatin ochidos su 20 de martzu de su 1994 in Mogadìscio.
Unu Paisu, sa Somàlia, chi in sos primos annos Noranta at àpidu unu rolu de importu. Difatis dae nadale de su 1992 a maju de su 1994 at bistu sa missione de s’ONU in ue at partetzipadu s’Itàlia e chi est ammentada ca sos sordados italianos torturaiant e ochiant sos tziviles. Ma est fintzas su perìodu in ue ant betadu a terra s’elicòteru Volpe 132 (2 de martzu 1994) chi aiat, forsis, iscobertu unu tràfigu cuadu de armas pro sa Somàlia in su mare cara a su sartu de Chirra.
Totu cosas acontèssidas a pustis de s’intzidente de sa Moby prince, ma chi como parent ligadas in una retza ùnica de segretos e chi dant una lughe prus iscura a una disaura niedda e trista.
(redatzione)Leave a comment


text:
– de Salvatore Serra – Polìtica linguìstica cheret nàrrere finas a fàghere giornales in sardu, pro afortire sa capatzidade de custa limba de operare cun unu registru artu. Non podimus…
Year: 2021
Saragat, presidente de ratza sarda
Su 29 de nadale de su 1964 giuraiat comente Presidente de sa Repùblica italiana Giuseppe Saragat. Elègidu sa die in antis, a pustis de su male de Antonio Segni, Saragat…
Morte in sa Catedrale
Su 29 de nadale de su 1170 moriat Santu Tomas Becket. Fìgiu de unu mercante normannu, Becket, giai archidiàconu de sa catedrale de Canterbury, fiat istadu nominadu in su 1154…
Covid in totue, ma no est comente a s'inghitzu
Parimus torrados a cando su Covid fiat una noa mai intesa: contàgios in totue, isteddos de sa mùsica e de su tzìnema malàidos e sos giornales chi non faeddant de…


text:
1Item ordinamus ‹qui› ciascuna persona qui s’at sentiri agravadu de alcuna sentencia qui ’lli esseret dada incontra si pozat appellari, si bolet, incontinente viva voce, o per iscriptu infra dies .x. de qui ad esser dada sa sententia, et qui cussa appellatione et icussu processu dessa questione deppiant levare et presentare assa corte infra ad ateras dies .xv., et si ya non romaneret pro culpa et negligencia dessu nodaiu over scrivanu qui non lu daret su processu infra su dictu tempus.
79.1. ordinamus ‹qui› ciascuna persona] ordinamus ciascuna persona


text:
Texas
Artìculu in LSC
Su Texas est unu istadu federadu de sos Istados Unidos de Amèrica chi s'agatat in sa regione tzentru-meridionale de sa natzione. Sa capitale est Austin e sa prus manna tzitade Houston.
S'origine de su nòmene Texas benit de unu faeddu de limba Caddo, "Tejas", chi cheret nàrrere Amigos.
Geografia[modìfica | modìfica su còdighe de orìgine]
Cun istèrrida de 696,200 Km2 e 26.4 milliones de abitantes est su segundu istadu de s'Unione in istèrrida a fatu de s'Alaska (ma su prus mannu intre de sos 48 istados contiguosos), est fintzas su segundu prus populadu a fatu de sa Califòrnia.
Su Texas allàcanat in s'Ovest cun su Nou Mèssicu, cun s'Oklahoma in su Nord, cun s'Arkansas in su Nord-Est, cun sa Louisiana in s'Est e in su Sud-Ovest cun sos istados messicanos de Chihuahua, Coahuila, Nuevo León e Tamaulipas. In su Sud-Est tenet bessida a mare in su Gulfu de Mèssicu.
Sos paisàgios de su Texas sunt meda bàrios e mancari in sa bidea comune bengiat assotziadu a sos desertos chi s'agatant in su Sud-Ovest de sa natzione, no est prus de su 10% su territòriu chi nd'est desèritcu. De Est a Ovest si passat de sas paules a cara de sa costera, a is padentes e a ùrtimu su desertu e sos montes de su Big Bend.
Istòria[modìfica | modìfica su còdighe de orìgine]
In passadu su territòriu de su Texas est passadu in manu a medas poderios, de in ue benit sa moda de nàrrere "six flags over Texas" (ses banderas subra su Texas).
Sos primos colonizadores sunt istados sos ispagnolos, a custos fiant sighidos pro carchi tempus sos frantzesos. Passadu a suta de su cuntrollu de su Mèssicu fintzas a su 1836, su Texas aiat pois balangiada s'indipendèntzia e fiat diventadu una rèpublica. In su 1845 fiat su de 28 istados a intrare in sos USA. Custu fatu at tentu a cusseguèntzia sa Gherra Messicanu-Americana in su 1846.
In su 1861 su Texas, chi fiat istadu iscravista aiat decraradu sa setzessione de sos Istados Unidos e si fiat aunidu a sos "Istados Cunfederados de America". Cun s'acabu de sa Gherra Tzivile fiat torradu in s'Unione e pro unu longu periodu s'economia si fiat abarrada firma.
Sa fortuna de s'istadu at mudadu cun s'iscoberta de su petròliu in su sèculu XX, chi at atiradu inbestimentos. Oe su Texas tenet una economia disvariada, cumpetitiva e est su segundu produidore de richesa in sa natzione.
Su Texas tenet sos prus artos peschentos de immigratzione illegale de sos Istados Unidos. Segundu sos carculos unu 6% de sa populatzione est cumposta de forànios.


text:
Wagner/Henze, Wesendonck Lieder. Wagner, Siegfried ldyll e Träume. Sciarrino, Languire a Palermo. Sara Mingardo, Massimo Quarta. Marco Angius, conductor
Nicola Sani, Tempestate. First world recording. Orchestra di Padova e le Veneto. Marco Angius, conductor. Stradivarius 37186. 2021
Marco Angius, Come avvicinare il silenzio. La musica di Salvatore Sciarrino, ll Poligrafo. Padova, 2020.
Martino Traversa, Hommage. Ensemble Prometeo. Marco Angius, conductor. Kairos cd 0015054KAI. 2019
Luigi Nono, Prometeo. Tragedia dell’ascolto.
Prima registrazione mondiale della nuova edizione. Filarmonica Toscanini e coro del Teatro Regio di Parma, Ensemble Prometeo. Marco Angius, conductor.
Stradivarius STR37096
Castiglioni, Quodlibet. Aldo Orvieto, pianoforte. Orchestra di Padova e del Veneto. Marco Angius, conductor.
Stradivarius STR37097
Sciarrino, Altri volti e nuovi 1, Orchestra di Padova e del Veneto, Livia Rado, Marco Angius. Decca 2017
5 ottobre 2015 Rai5, diretta televisiva dalla Sala Caicovsky di Mosca, Orchestra Sinfonica Nazionale della Rai, musiche di Rossini, Paganini, Rota, Rachmaninov-Respighi. Anna Tifu, violino. Marco Angius, conductor.
RaiTre, Prima della prima, La Metamorfosi, Orchestra e Coro del Maggio Musicale Fiorentino. Marco Angius direttore. Regia di Christian Angeli.
26 febbraio, Amici della Musica di Modena, Teatro Comunale, Algoritmo Giorgio Battistelli, Globe Theater, prima esecuzione italiana. www.amicidellamusica.info.
9 ottobre, Biennale Musica di Venezia 2007, Tese delle Vergini, musiche in prima esecuzione assoluta di Paolo Marchettini, Filippo Perocco, Osvaldo Coluccino e Oscar Bianchi, Ensemble Algoritmo, Marco Angius conductor.
13 ottobre, Tallinn Festival, musiche di Salvatore Sciarrino (Archeologia del telefono e Quaderno di strada), baritono Otto Katzameier, Ensemble Algoritmo, Marco Angius conductor.


text:
desógu , nm: disaocu, disaogu, disaugu, disocu, disogu Definition cosa chi si faet po istare alligros, cuntentos, chentza pentzamentos / fàchere una cosa a disaugu = a discassu, chentza presse Synonyms e antonyms arrecreu, desviu, dirvagu, diveltimentu, giogu, irbelegu, ispàssiu, ispidientu, sdisogu, spréviu | ctr. matana, tormentu, trabballu Sentences sos contos no sunt beros ma s'ómine los at imbentaos pro disaogu suo ◊ pupa, ses tue su disaogu, su giogu chi rendhet dulche sa vida! ◊ su segnor feudatàriu pro disaogu andhat a cicisbeare (F.I.Mannu)◊ acabbau su trabballu, cussa fit s'ora de su disaogu ◊ angasi si nce colaiant su merie, bastu de abbarrarent paris, ca su disaogu fut cussu Etymon spn. desahogo Translations French amusement, distraction English amusement, recreation Spanish distracción (f), pasatiempo Italian sollazzo, ricreazióne, svago German Ausspannung, Zeitvertreib.
dirvàgu , nm: divagu Definition cosa chi si faet po passare ora chentza pentzamentos, po si divertire Synonyms e antonyms arrecreu, desogu, diveltimentu, giogu, irbelegu, ispàssiu, ispidientu Sentences in cussa, a sos nóbbiles divagos leo parte, comente est usuale ◊ tui costumas ca ti bolis ainnantis in prus de unu divagu Translations French distraction, amusement English diversion Spanish distracción (f) Italian svago German Zeitvertreib.
discansàda , nf Definition su pigare o tènnere discantzu, su si firmare a (o cun) discantzu / fai sa cosa a d. = abbellu, chentza presse, cun àsiu, a discassu Synonyms e antonyms ispidientu, irbelegu Sentences benapat de sa discansada chi as fatu, totu su sero in domo de Fulana! Etymon srd. Translations French passe-temps, amusement English hobby Spanish pasatiempo Italian passatèmpo, svago German Ausspannung, Zeitvertreib.
disilvíu , nm: disirviu Definition cosa de divertimentu, po passare ora chentza pentzamentos Synonyms e antonyms dirvagu, disaogu, ivràsiu Sentences li piaghent sos disirvios, sa catza, su giogu ◊ benapat de disirvios, puru!…◊ in bidha che faghent festa manna cun maigantos disirvios ◊ cosas de tzou no ndhe ant a imparare, ma a custos disirvios za bi ponent aficu! Translations French amusement, distraction English amusement Spanish distracción (f), pasatiempo Italian svago German Zeitvertreib.
ibéliu , nm: isbéliu, isbéliu, sbéliu Definition su èssere pentzandho a su giogu, a s’ispassu, su portare sa conca aifatu de àteras cosas chentza fàere atentzione a su dovere, s’ispassu etotu Synonyms e antonyms arrecreu, avàgliaru, desogu, dirvagu, diveltimentu, giogu, irbelegu, ispàssiu Sentences cosas de ispantu in maris de lugori e cuncordu de prantas e gioghitus a isbéliu e gosu de su visitadori (C.Villasanta)◊ faghiat una vida retirada: s'únicu isbéliu chi teniat fit su zogu de sas cartas Etymon srd. Translations French distraction English amusement Spanish distracción Italian distrazióne, svago German Zerstreuung.
irbelégu, irbeléu , nm: irvelegu, isbeleu, ispeléigu, isperegu Definition cosa chi si faet po passare ora, po gustu, a giogu; nau in cobertantza, infestu, cosa matanosa, trebballosa Synonyms e antonyms arrecreu, desogu, dirvagu, diveltimentu, giogu, ispàssiu, ispidientu / ifestu, inaventu | ctr. impelegu Sentences sa catza est irvelegu? ◊ sa beste sua a sorte amus tiradu pro irvelegu ◊ s'ortu, su ribu fint s'irbelegu de sos pitzinnos ◊ sias ghia e irvelegu a s'irventuradu! (G.Ruju)◊ sos irvelegos nostros: cantare, sonare ◊ s'ispelegu allegrat sa tristura ◊ inie bi teniat amigos e ispeléigos ◊ sunt addurados in mare una chida godíndhesi s'ispeléigu che duos isposos 2. bellu ispelegu tenet, mih, a ndhe collire s'olia a una a una dae mesu de s'erba!…◊ si lu leat s'ispelegu a istudiare totu cussu muntone de líbberos!… Etymon srd. Translations French passe-temps, distraction, amusement English pastime, entertainment Spanish pasatiempo Italian passatèmpo, sollazzo, svago German Zeitvertreib, Vergnügen, Zerstreuung.
ispànnu , nm Definition su ispannare Synonyms e antonyms desogu, gosa, ispàssiu / isvanessida, isvanessimentu Sentences fit bàrriu de contivizos e pro cussu sos ispannos suos finiant primu de comintzare ◊ bi at domitas totu festa che nidos de delíscias e ispannos ◊ chi sa vida parfat una festa in su trabàgliu e in s'ispannu! (P.Casu)◊ in s'arcu de su venturu bidat ispannos! ◊ sempre invochendhe a tie, sole lughente, pro mi dare ispannu (G.A.Cossu)◊ s'edade fiorida de sos ispannos paret deris Etymon srd. Translations French distraction English amusement Spanish distracción Italian svago, dissolvènza German Zerstreuung.
sbéliu , nm: ibéliu* Definition su no giacurare, su èssere pentzandho in àteru; cosa chi si faet a giogu, po alligria, divertimentu Synonyms e antonyms desatinu, disabudesa, isagheradura / arrecreu, desogu, dirvagu, diveltimentu, giogu, irbelegu, ispàssiu 2. gei dhu sciu su chi fatzu, no apu tentu mai unu sbéliu, fatzu sempri su doveri miu ◊ ajaja, sétzia in d-unu furrungoni, curregiat is sbélius de is piciochedhus e regulàt sa faina de coxina Translations French inattention, distraction English recreation, absent-mindedness Spanish distracción Italian disattenzióne, distrazióne, svago German Unaufmerksam- keit, Zerstreuung, Zerstreuung, Zeitvertreib.